text:
Maloba maye Alama, Nganga Monene engebene na molongo mosantu mwa Nzambe, atikaki na bato o engumba mpe mboka ike ya bango o ntaka ya mboka.
Kokwaka mokapo 5.
Mokapo 5
Mpo ya kolonga lobiko, bato basengeli koyambola mpe kobatela mitindo, kobotama lisusu, kosukola bilamba bya bango o makila ma Klisto, kozala basawa mpe komilongola na lolendo mpe boluli, mpe kosala misala mya bosembo—Mobateli Molamu abiangi bato ba ye—Bango baye bakosala misala mibe bazali bana ba zabulu—Alama atatoli bosolo bwa malongi ma ye mpe atindi bato koyambola—Nkombo ya basembo ekokomama o buku ya bomoi. Penepene na 83 Yambo ya Klisto.
1 Sikawa esalemaki ete Alama abandaki kopesa liloba lya Nzambe epai ya bato, yambo o mboka ya Zalayemila, mpe uta kuna o ntaka ya mboka mobimba.
2 Mpe maye mazali maloba maye alobaki epai ya bato o eklezia eye etiamaki o engumba ya Zalayemila, engebene na likundoli lya yemei, kolobaka:
3 Ngai, Alama, ebulisamaki ngai na tata wa ngai, Alama, mpo ya kozala nganga monene likolo lya eklezia ya Nzambe, ye kozalaka na nguya mpe bokulaka uta na Nzambe mpo ya kosala makambo maye, tala, nalobi epai ya bino ete abandaki kotia eklezia o mboka eye ezalaki o ndelo ya Nefi; iyo, mboka eye ebiangemaki mboka ya Molomoni; iyo, mpe abatisaki bandeko ba ye o mai ma Molomoni.
4 Mpe tala, nalobi epai ya bino ete, babikisamaki libanda lya maboko ma bato ba mokonzi Noa, na ngolu mpe nguya ya Nzambe.
5 Mpe tala, nsima ya yango, bamememeki o kati ya bowumbu na maboko ma Balamani o esobe; iyo, nalobi epai ya bino, bazalaki o bokangemi, mpe lisusu Nkolo abikisaki bango libanda lya bowumbu na nguya ya liloba lya ye; mpe tomememeki o kati ya mboka eye, mpe awa tobandaki kotia eklezia ya Nzambe o ntaka ya mboka eye lokola.
6 Mpe sikawa tala, nalobi epai ya bino, bandeko ba ngai, bino baye bozali ba eklezia eye, ekangi bino mpenza bokundoli bwa bokangemi bwa batata ba bino? Iyo, mpe ekangi bino mpenza bokundoli bwa ngolu mpe motema molai mwa ye ona bango? Mpe lisusu, ekangi bino mpenza bokundoli ete abikisaki bozo bwa bango uta o limfelo?
7 Tala, abongolaki mitema mya bango; iyo, alamusali bango uta o mpongi ya mozindo, mpe balamukaki epai ya Nzambe. Tala, bazalaki o katikati ya molili; nzokande, bozo bwa bango bopelisamaki na mwinda mwa liloba lya bomoi bwa libela; iyo, bazingamaki penepene na nkanga ya liwa, mpe na miniololo mya limfelo, mpe bobebisami bwa libela bozelaki bango.
8 Mpe sikawa natuni bino, bandeko ba ngai, ebomamaki bango? Tala, nalobi epai ya bino, Te, babomamaki te.
9 Mpe lisusu natuni, ekatanaki nkanga ya liwa, mpe miniololo mya limfelo miye mizingaki bango penepene, mikangolamaki? Nalobi epai ya bino ete, Iyo, mikangolamaki, mpe bozo bwa bango botandolamaki, mpe bayembaki bolingo bwa lobiko. Mpe nalobi epai ya bino ete babikisamaki.
10 Mpe sikawa natuni bino likolo lya ezalela kani ebikaki bango? Iyo, ebandeli kani elikiaka bango mpo ya lobiko? Ntina kani ya bango kokangolama uta o nkanga ya liwa, iyo, mpe lisusu miniololo mya limfelo?
11 Tala, nakoki kolobela bino—endimaki te tata wa ngai Alama o maloba mapesamaki na monoko mwa Abinadi? Mpe ezalaki ye te profeta wa Nzambe? Elobaki ye te maloba ma Nzambe, mpe tata wa ngai Alama endimaki ye mango te?
12 Mpe engebene na bondimi bwa ye mbongwana enene esalemaki o motema mwa ye. Tala nalobi epai ya bino ete eye enso ezali ya solo.
13 Mpe tala, asakolaki liloba epai ya batata ba bino, mpe mbongwana ekasi esalemaki o mitema mya bango, mpe bamikitisaki mpe batiaki elikia ya bango na Nzambe wa solo mpe wa bomoi. Mpe tala, bazalaki potongono kina o nsuka; yango wana babikisamaki.
14 Mpe sikawa tala, natuni bino, bandeko ba ngai ba eklezia, ebotamaki bino na molimo wa Nzambe? Ezwi bino elili ya ye na bilongi bya bino? Eyoki bino mbongwana ekasi eye o mitema mya bino?
15 Esaleli bino bondimi o bosikolami bwa ye oyo akelaki bino? Etali bino o boso na miso mya bondimi, mpe emoni bino nzoto eye ya kufa eye esekwi o bozangi bokufi, mpe bopoli boye bosekwi o bozangi bopoli, mpo ya koteleme liboso lya Nzambe mpo ya kosambisama engebene na bikela biye bisalemaki o nzoto ya kufa?
16 Nalobi epai ya bino ete, ekoki bino kokanisa na binomei ete boyoki mongongo mwa Nkolo, kolobaka epai ya bino, o mokolo mona: Yakani epai ya ngai, bino bopambolama, mpo tala, misala mya bino mizalaki misala sembo likolo lya etando ya mabele?
17 To ekanisi bino na binomei ete bokoka kokosa Nkolo o mokolo mona, mpe koloba—Nkolo, misala mya biso mizalaki misala sembo likolo lya etando ya mabele—mpe ete akobikisa bino?
18 To soko te, ekoki bino kokanisa binomei bomememi liboso lya esambelo ya Nzambe na bozo bwa bino botonda na elindo mpe boswi bwa motema, kozalaka na bokundoli boko bwa elindo enso ya bino, iyo, bokundoli boko bobongo nie bwa nkuna enso ya bino, iyo, bokundoli boko ete botiyaki ntembe na mitindo mya Nzambe?
19 Nalobi epai ya bino, ekoki bino kotala likolo na Nzambe o mokolo mona na motema moko peto mpe maboko sembesembe? Nalobi epai ya bino, ekoki bino kotala likolo, kozalaka na elili ya Nzambe ekatami likolo lya bilongi bya bino?
20 Nalobi epai ya bino, ekoki bino kokanisa ete bobikisami ntango bomipesi mpo ya kokoma bayangelami ba zabulu?
21 Nalobi epai ya bino, bokoyeba o mokolo mona ete bokoki te kobikisama; mpo moto te akoki kobikisama longola se soko bilamba bya ye bisukwami mpembe; iyo, bilamba bya ye bisengeli kopetolama kina bikosukwama uta o bosoto bonso, o kati ya makila ma ye oyo alobamaki na batata ba biso, oyo akoya kosikola bato ba ye uta o masumu ma bango.
22 Mpe sikawa natuni bino, bandeko ba ngai, boniboni bokoyoka, soko bokoteleme liboso lya esika ya bosambisi ya Nzambe, ezwi bilamba bya bino bosoto ya makila mpe ndenge inso ya mbindo? Tala, Nini biloko biye bikotatola mpo ya bobe bwa bino?
23 Tala ekoloba te ete bino bozali babomi, iyo, mpe lisusu ete bozali na elindo ya ndenge inso ya nkuna?
24 Tala, bandeko ba ngai, ebanzi bino ete moto wa lolenge loye akoki kozwa esika ya kofanda o bokonzi bwa Nzambe, elongo na Abalayama, elongo na Yisaki, mpe elongo na Yakobo, mpe lisusu baprofeta basantu banso, ya bango bilamba bisukwami mpe bizangi mbindo, bizali peto mpe mpembe?
25 Nalobi epai ya bino, Te; longola se soko bokomisi Mokeli wa biso mokosi moko uta o ebandeli, to bobanzi ete azali mokosi moko uta o ebandeli, bokoki te kobanza ete ba lolenge loye bakoki kozala na esika o bokonzi bwa lola; kasi bakobwakama libanda mpo bazali bana ba bokonzi bwa zabulu.
26 Mpe sikawa tala, nalobi epai ya bino, bandeko ba ngai, soko boyoki mbongwana yoko o motema, mpe soko boyoki koyemba nzembo ya bolingo bwa lobiko, nalingi kotuna, ekoki bino koyoka boye sikawa?
27 Etamboli bino, komibombaka na bozangi mpamela liboso lya Nzambe? Ekokaki bino koloba, soko bobiangemi mpo ya kokufa o ntango eye, o kati ya binomei, ete bozali mpenza basawa? Ete bilamba bya bino bisukwami mpe bikomisai mpembe o kati ya makila ma Klisto, oyo akoya mpo ya kosikola bato ba ye uta o masumu ma bango?
28 Tala, elongwi bino na lolendo? Nalobi epai ya bino, soko te bolengelemi te mpo ya kokutana na Nzambe. Tala bosengeli kolengele na lombangu; mpo bokonzi bwa lola bozali mosika te mpembeni, mpe moko wa lolenge loye azali te na bomoi bwa seko.
29 Tala, nalobi, ezali moko o ntei ya bino oyo alongwi te na boluli? Nalobi epai ya bino ete moko wa lolenge loye alengelemi te; mpe ngai nalingi ete alengele nokinoki, mpo ngonga ezali penepene mpembeni, mpe ayebi te ekoya ntango kani; mpo moko wa lolenge loye amonomi azangi elindo te.
30 Mpe lisusu nalobi epai ya bino, ezali moko o ntei ya bino oyo akosala liseki na ndeko wa ye, to oyo akonduka boniokoli likolo lya ye?
31 Lisuma epai ya moko wa lolonge loye, mpo alengelemi te, mpe ntango ezali penepene ete asengeli koyambola to akoki kobikisama te!
32 Iye, kutu lisuma epai ya bino banso basali ba bobe; yambolani, yambolani, mpo Nkolo Nzambe alobaki yango!
33 Tala, atindi bobiangemi epai ya bato banso; mpo maboko ma ngolu maninolami ona bango, mpe alobi: Yambolani, mpe nakoyamba bino.
34 Iyo, alobi: Yakani epai ya ngai mpe bokolia mbuma ya nzete ya bomoi; iyo, bokolia mpe bokomele limpa mpe mai ma bomoi na bonsomi;
35 Iyo, yakani epai ya ngai mpe memeni misala semba, mpe bokokatama te o nse mpe bokobwakama te o kati ya moto—
36 Mpo tala, ntango ekomi penepene ete onso oyo akomeme te mbuma elamu, to onso oyo akosala te misala semba, ye kaka azali na ntina ya komilela mpe kolela.
37 O bino basali ba bobe; bino baye bovimbani o biloko bya mpamba bya mokili, bino baye bolakisaki boyebi nzela ya bosembo nzokande bokei mpembeni, lokola mpate azangi mokengeli, ata mokengeli abiangaki nsima ya bino mpe azali kaka kobianga nsima ya bino, kasi bokoyokemela te mongongo mwa ye!
38 Tala, nalobi epai ya bino, ete mokengeli molamu abiangi bino; iyo, mpe abiangi bino o nkombo ya yemei, eye ezali nkombo ya Klisto; mpe soko bokoyokemela te epai ya mongongo mwa mokengeli molamu, o nkombo eye na yango bobiangemi, tala, bozali te mpate ya mokengeli molamu.
39 Mpe sikawa soko bozali te mpate ya mokengeli molamu, ya etonga kani ezali bino? Tala, nalobi epai ya bino, ete zabulu azali mokengeli wa bino, mpe bozali ba etonga ya ye; mpe sikawa, nani akoki kowangana eye? Tala, nalobi epai ya bino, moto oyo akowangana eye azali mokosi moko mpe mwana moko wa zabulu.
40 Mpo nalobi epai ya bino enso eye elamu eyei uta na Nzambe, mpe enso eye ebe eyei uta na zabulu.
41 Yango wana, soko moto moko amemi misala milamu ayokemeli epai ya mongongo mwa mokengeli molamu, mpe alandi ye; kasi onso oyo amemi misala mibe, ye kaka akomi mwana wa zabulu, mpo ayokemeli epai ya mongongo mwa ye, mpe alandi ye.
42 Mpe onso oyo akosala eye akozwa lifuta lya ye na ye; yango wana, mpo ya lifuta lya ye akoyamba liwa, lokola mpo ya makambo matali bosembo, kozalaka ya kokufa mpo ya misala minso milamu.
43 Mpe sikawa, bandeko ba ngai, nalingi ete boyoka ngai, mpo nalobi o makasi ma bozo bwa ngai; mpo tala, nalobi epai ya bino polele ete bokoki kobunga te, to nalobi engebene na mitindo mya Nzambe.
44 Mpo nabiangemi mpo ya koloba nsima ya lolenge loye, engebene na molongo mosantu mwa Nzambe, moye mozali na Klisto Yesu; iyo, natindami mpo ya koteleme mpe kotatola epai ya bato baye makambo malobamaki na batata ba biso matali makambo maye makoya.
45 Mpe eye ezali enso te. Ebanzi bino ete nayebi makambo maye ngaimei? Tala, natatoli epai ya bino ete nayebi ete makambo wapi nalobi mazali ma solo. Mpe boniboni bobanzi ete nayebi bosolo bwa mango mpenza?
46 Tala, nalobi epai ya bino mayebisami epai ya ngai na Molimo Mosantu mwa Nzambe. Tala, nakilaki bilei mpe nasambelaki mikolo mingi ete nakoka koyeba makambo maye ngaimei. Mpe sikawa nayebi ngaimei ete mazali solo; mpo Nkolo Nzambe asali mango mamonisama epai ya ngai na Molimo Mosantu mwa ye; mpe eye ezali molimo mwa bobimisi oyo azali na ngai.
47 Mpe lisusu, nalobi epai ya bino ete ebimisami boye epai ya ngai, ete maloba maye malobamaki na batata ba biso mazali solo, kutu boye engebene na molimo mwa bobikuli oyo azali na ngai, oyo azali lisusu na limonisi lya Molimo mwa Nzambe.
48 Nalobi epai ya bino, ete nayebi na ngaimei ete enso eye nakoloba epai bino, etali eye ekoya, ezali solo; mpe nalobi epai ya bino, ete ngai nayebi ete Yesu Klisto akoya, iyo, Mwana Mobali, Mobotami se Moko wa Tata, atonda na boboto, mpe ngolu, mpe bosolo. Mpe tala, ezali ye oyo akoya mpo ya kolongola masumu ma mokili, iyo, masumu ma moto na moto oyo akondima sikisiki likolo lya nkombo ya ye.
49 Mpe sikawa nalobi epai ya bino ete eye ezali molongo nsima ya mwango nabiangemi, iyo, mpo ya koteya epai ya bandeko balingami ba ngai, iyo, mpe na moko na moko oyo afandi o mboka; iyo, koteya epai ya banso, mobange mpe elenge, mowumbu mpe monsomi; iyo, nalobi epai ya mokolo, mpe mokolo wa katikati, mpe nkola ya mbuta; iyo, kobelela epai ya bango ete basengeli koyambola mpe kobotama lisusu.
50 Iyo, boye elobi Molimo: Yambolani, bino bato banso nsuka inso ya mabele, mpo bokonzi bwa lola bozali mosika te mpembeni; iyo, Mwana Mobali wa Nzambe akoya o nkembo ya ye, o bokasi bwa ye, lokumu, nguya, mpe bodondwi. Iyo, bandeko balingami ba ngai, nalobi epai ya bino, ete Molimo alobi: Tala nkembo ya Mokonzi wa mabele manso; mpe lisusu Mokonzi wa lola mosika te mpenza ekongenge o ntei ya bana banso ba bato.
51 Mpe lisusu Molimo alobi epai ya ngai, iyo, belela epai ya ngai na mongongo mokasi kolobaka: Kende mpe loba epai ya bato baye—Yambolani, mpo longola se soko boyamboli bokoki ata moke te kosangola bokonzi bwa lola.
52 Mpe lisusu nalobi epai ya bino, Molimo alobi: Tala, soka elali o mosisa mwa nzete; yango wana nzete na nzete eye ekomeme te mbuma elamu ekokatama o nse mpe ekobwakama o kati ya moto, iyo, moto moko moye mokoki kosila te, kutu moto moko mokozima te. Tala, mpe omikundola, Mosantu Moko alobaki yango.
53 Mpe sikawa bandeko balingami ba ngai, nalobi epai ya bino, ekoki bino kotelemela maloba maye; iyo, ekoki bino kolalisa mpembeni makambo maye, mpe koniata Mosantu Moko o nse ya makolo ma bino; iyo, ekoki bino kovimbana o lolendo la mitema mya bino; iyo, ekokoba bino kaka o bolati bwa monzele mwa ntalo mpe kotiaka mitema mya bino likolo lya biloko bya mpamba bya mokili, likolo lya bozwi bwa bino?
54 Iyo, ekokoba bino o lobanzo ete bozali balamu boko koleka basusu; iyo, ekokoba bino o boniokoli bwa bandeko ba bino, baye bamikitisi mpe batamboli nsima ya molongo mosantu mwa Nzambe, na wapi bamememi o kati ya eklezia eye, kosantisamaka na Molimo Mosantu, mpe bamemi misala miye milongobani mpo ya boyamboli—
55 Iyo, mpe ekokoba bino o bobaloli mikongo mya bino epai ya bakeleli, mpe bazangi, mpe na bolongoli biloko bya bino uta na bango?
56 Mpe o bosukizi, bino banso baye bokokoba o nkuna ya bino, nalobi epai ya bino ete baye bazali bango baye bakokatama o nse mpe kobwakama o kati ya moto longola se soko noki bayamboli.
57 Mpe sikawa nalobi epai ya bino, bino banso baye bozali na mposa ya kolanda mongongo mwa mokengeli molamu, yakani libanda uta na bato ba nkuna, mpe kabwanani, mpe simbani te biloko bya bango bya bosoto; mpe tala, nkombo ya bango ekolongolama mpenza, ete nkombo ya bato ba nkuna ekotangema te o ntei ya nkombo ya basembo, ete liloba lya Nzambe likokisama, liye lilobi: Nkombo ya bato ba nkuna ekosangana te elongo na nkombo ya bato ba ngai;
58 Mpo nkombo ya basembo ekokomama o buku ya bomoi, mpe epai ya bango nakopesa lisango lyoko o loboko la ngai la mobali. Mpe sikawa, bandeko ba ngai, nini esengeli bino koloba mpo ya ntembe o eye? Nalobi epai ya bino, soko bolobi mabe na yango, ezali likambo te, mpo liloba lya Nzambe lisengeli kokokisama.
59 Mpo ezali mokengeli kani o ntei ya bino kozalaka na mpate mingi akokenge te likolo lya yango, ete mbwa ya zamba ikota te mpe ilia te ebwele ya ye? Mpe tala, soko mbwa ya zamba akoti o etonga akobengana ye te? Iyo, mpe o nsuka, soko akoki, akobebisa ye.
60 Mpe sikawa nalobi epai ya bino ete mokengeli molamu azali kobianga nsima ya bino; mpe soko boyokemeli epai ya mongongo mwa ye akomeme bino o kati ya etonga ya ye, mpe bozali mpate ya ye; mpe atindi bino ete botika te mbwa ya zamba ya lokoso akota o ntei ya bino, ete akoka te kobebisa bino.
61 Mpe sikawa ngai, Alama, natindi bino na lokota la ye oyo atindaki ngai, ete bobomba kosala maloba maye nayebisi epai ya bino.
62 Nalobi na nzela ya etinda epai ya bino baye ba eklezia; mpe epai ya baye bazali te ba eklezia nalobi na nzela ya bobiangemi, kolobaka: Yakani mpe batisamani mpo ya boyamboli, ete bino lisusu bolia mbuma ya nzete ya bomoi.


c: text/html

text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Kobima 38:1-31
38 Mpe asalaki etumbelo ya likabo ya kotumba na nzete ya akasia. Bolai na yango mapeko mitano, mpe bonene na yango mapeko mitano, yango ezalaki karé, mpe bosanda na yango mapeko misato.+2 Na nsima asalaki maseke+ na yango na nsuka na yango minei, na likoló. Maseke na yango eutaki na yango. Na nsima azipaki yango na motako.+3 Nsima na yango asalaki bisaleli nyonso ya etumbelo, bambɛki, bapau, mabakuli, nkanya ná biloko ya kotya mɔtɔ. Asalaki bisaleli na yango nyonso na motako.+4 Lisusu asalaki motalaka mpo na etumbelo, monyama ya motako, na nse ya esika na yango oyo ebimi, na katikati na yango.+5 Na nsima asalaki mpɛtɛ minei na ebende enyangwisami, likoló ya nsuka minei pene na motalaka ya motako, mpo ezala bisimbeli ya banzete ya komema yango.6 Na nsima, asalaki banzete yango na nzete ya akasia mpe azipaki yango na motako.+7 Na nsima akɔtisaki banzete yango na mpɛtɛ na mipanzi mibale ya etumbelo mpo na kokumba yango na banzete yango.+ Asalaki yango kɛsi ya mabaya oyo ezali polele na kati.+8 Na nsima asalaki saani monene ya motako+ ná etɛlɛmiselo na yango ya motako na batalatala* ya basi basaleli oyo bazalaki kosala mosala oyo ebongisami na monɔkɔ ya hema ya kokutana.+9 Mpe abandaki kosala lopango.+ Na ngámbo oyo etali Negebe, epai ya sudi, barido ya lopango ezalaki ya lini ya kitoko oyo elíngamalíngamá, ya mapeko nkama moko (100).+10 Makonzí na yango ntuku mibale (20) ná bitɛlɛmiselo na yango ntuku mibale, oyo ezali na mabulu, ezalaki ya motako. Bikakiselo ya makonzí ná bikangiseli na yango ezalaki ya palata.+11 Lisusu, na ngámbo ya nɔrdi, ezalaki na mapeko nkama moko (100). Makonzí na yango ntuku mibale (20) ná bitɛlɛmiselo na yango ntuku mibale, oyo ezali na mabulu, ezalaki ya motako. Bikakiselo ya makonzí ná bikangiseli na yango ezalaki ya palata.+12 Kasi na ngámbo ya wɛsti, barido ezalaki na mapeko ntuku mitano (50). Makonzí na yango ezalaki zomi mpe bitɛlɛmiselo na yango, oyo ezali na mabulu, ezalaki zomi.+ Bikakiselo ya makonzí ná bikangiseli na yango ezalaki ya palata.13 Mpe na ngámbo ya ɛsti, epai moi ebimaka, ezalaki mapeko ntuku mitano (50).+14 Barido ezalaki mapeko zomi na mitano mpo na ngámbo moko. Makonzí na yango ezalaki misato mpe bitɛlɛmiselo na yango oyo ezalaki na mabulu ezalaki misato.+15 Mpe na ngámbo mosusu, na mopanzi oyo mpe na mopanzi oyo mosusu, ya monɔkɔ ya lopango, barido ezalaki mapeko zomi na mitano. Makonzí na yango ezalaki misato mpe bitɛlɛmiselo na yango, oyo ezali na mabulu, ezalaki misato.+16 Barido nyonso ya lopango zingazinga ezalaki ya lini ya kitoko oyo elíngamalíngamá.17 Mpe bitɛlɛmiselo oyo ezali na mabulu mpo na makonzí ezalaki ya motako. Bikakiselo ya makonzí ná bikangiseli na yango ezalaki ya palata mpe bazipaki bansɔngɛ na yango na palata, mpe bikangiseli na yango mpo na makonzí nyonso ya lopango ezalaki ya palata.+18 Mpe elamba ya kozipa monɔkɔ ya lopango ezalaki mosala ya moto oyo asalaka mayemi na bilamba, na nsinga ya bulé mpe na lɛnɛ oyo epakolami langi ya mwa motane-bulé mpe na biloko oyo epakolami langi ya motane makasi mpe na lini ya kitoko oyo elíngamalíngamá,+ mpe bolai na yango ezalaki mapeko ntuku mibale (20), mpe bosanda na yango mobimba ezalaki mapeko mitano, ndenge moko na barido ya lopango.+19 Mpe makonzí na yango minei ná bitɛlɛmiselo na yango minei oyo ezali na mabulu ezalaki ya motako. Bikakiselo na yango ezalaki ya palata mpe mitó na yango ná bikangiseli na yango ezipamaki na palata.20 Mpe bapike nyonso ya tabernakle mpe ya lopango zingazinga ezalaki ya motako.+21 Oyo nde biloko ya tabernakle oyo etángamaki, tabernakle ya Litatoli,+ oyo etángamaki na etinda ya Moize, mosala oyo esalemaki na Balevi+ na litambwisi ya Itamare+ mwana ya Arona nganga-nzambe.22 Mpe Bezalele+ mwana ya Uri mwana ya Hure na libota ya Yuda asalaki nyonso oyo Yehova apesaki Moize mitindo.23 Mpe elongo na ye Oholiabe+ mwana ya Ahisamake na libota ya Dani, moto oyo ayebi malamu misala ya mabɔkɔ mpe moto oyo asalaka mayemi na bansinga mpe moto oyo asalaka mayemi na bilamba na nsinga ya bulé mpe na lɛnɛ oyo epakolami langi ya mwa motane-bulé mpe na biloko oyo epakolami langi ya motane makasi mpe na lini ya kitoko.24 Wolo nyonso oyo basalelaki na mosala nyonso oyo esengelaki kosalema na esika mosantu ekómaki na motángo ya wolo ya likabo ya koningisa:+ talanta ntuku mibale na libwa (29) mpe shekele nkama nsambo na ntuku misato (730) na kolanda shekele+ ya esika mosantu.+25 Mpe palata ya bato ya liyangani oyo batángamaki ezalaki talanta nkama moko (100) mpe shekele nkóto moko na nkama nsambo na ntuku nsambo na mitano (1 775) na kolanda shekele ya esika mosantu.26 Ndambo ya shekele mpo na moto na moto ezalaki shekele moko kabolá na mibale na kolanda shekele ya esika mosantu, mpo na moto nyonso oyo azalaki koleka epai ya baoyo batángamaki banda na mbula ntuku mibale (20) tii na likoló,+ ezalaki na motángo ya bato nkóto nkama motoba na misato na nkama mitano na ntuku mitano (603 550).+27 Mpe talanta nkama moko (100) ya palata enyangwisamaki mpo na bitɛlɛmiselo ya esika mosantu, oyo ezali na mabulu, mpe mpo na bitɛlɛmiselo ya rido, oyo ezali na mabulu. Bitɛlɛmiselo nkama moko oyo ezali na mabulu, oyo ekokani na talanta nkama moko, talanta moko mpo na etɛlɛmiselo moko oyo ezali na libulu.+28 Mpe na shekele nkóto moko na nkama nsambo na ntuku nsambo na mitano (1 775) asalaki bikakiselo mpo na makonzí mpe azipaki bansɔngɛ na yango mpe akangisaki yango esika moko.29 Mpe motako ya likabo ya koningisa ezalaki talanta ntuku nsambo (70) mpe shekele nkóto mibale na nkama minei (2 400).30 Mpe asalaki na yango bitɛlɛmiselo oyo ezali na mabulu mpo na monɔkɔ ya hema ya kokutana, etumbelo ya motako, motalaka na yango ya motako, bisaleli nyonso ya etumbelo,31 bitɛlɛmiselo oyo ezali na mabulu mpo na lopango zingazinga, bitɛlɛmiselo oyo ezali na mabulu mpo na monɔkɔ ya lopango, bapike nyonso ya tabernakle ná bapike nyonso+ ya lopango zingazinga.
Maloba na nse
^ Batalatala ya ebende oyo bakómisi sɛlisɛli mpenza.

robotstxt: allowed

filter: keep


text:
BOMOI YA BAKRISTO
Tóyamba malamu bato oyo tobengisi
Na mwa 23/03/2016, tozali na elikya ete bamilio 12 ya bato to koleka bakoyangana elongo na biso na Ekaniseli. Bakozwa mpenza litatoli moko ya kafukafu ntango molobi akolobela lisiko, likabo oyo Yehova apesá biso, mpe mapamboli oyo yango ekomemela bato na mikolo ezali koya! (Yis 11:6-9; 35:5, 6; 65:21-23; Yn 3:16) Nzokande, kaka molobi te nde akopesa litatoli na likita wana ya ntina mingi. Biso nyonso tokoki kopesa litatoli soki tozali koyamba malamu bato oyo tobengisi. (Ro 15:7) Talá mwa makambo tokoki kosala.
Na esika okende kofanda mpe ozela tii ntango programɛ ekobanda, yambá na mwa komungamunga bato oyo tobengisi ná bandeko oyo batiká kosakola, mpe pesá bango mbote na esengo mpenza
Wana ozali kotya likebi mingi epai ya bato oyo obengisaki, tyá mpe likebi epai ya bato mosusu oyo, mbala mosusu, bazali wana mpo bazwaki lokasa ya libyangi na kampanye. Sɛngá bango báfanda elongo na yo. Salelá Biblia mpe buku na yo ya nzembo elongo na bango
Nsima ya diskur, tikalá mwa moke mpo na koyanola na mituna. Soki ntango ezali mingi te mpo lisangá na bino esengeli kotikela lisangá mosusu esika, zwá bibongiseli mpo na kozongela moto oyo osololi na ye nsima ya mikolo moke. Soki ozali na adrɛsi to nimero ya telefone na ye te, okoki koloba boye: “Nakosepela koyeba likanisi na yo mpo na programɛ oyo. Ndenge nini tokoki kokutana?”


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yoane 18:1-40
18 Ntango asilisaki koloba makambo wana, Yesu abimaki elongo na bayekoli na ye mpe bakatisaki bakei na ngámbo mosusu ya mokɛli ya eleko ya malili ya Kidrone,+ epai elanga moko ezalaki, mpe ye ná bayekoli na ye bakɔtaki kuna.+2 Nzokande Yudasi, motɛki na ye, ayebaki mpe esika yango, mpo Yesu azalaki mbala mingi koyangana kuna elongo na bayekoli na ye.+3 Na yango, Yudasi akamataki etuluku ya basoda mpe bapolisi ya banganga-nzambe bakonzi mpe ya Bafarisai mpe ayaki kuna ná bisungi ya mɔtɔ ná miinda mpe bibundeli.+4 Na yango, lokola Yesu ayebaki makambo nyonso oyo ezalaki koyela ye,+ abimaki mpe alobaki na bango ete: “Bozali koluka nani?”5 Bayanolaki ye ete: “Yesu Monazarete.”+ Alobaki na bango ete: “Ngai nazali ye.” Nzokande Yudasi, motɛki na ye,+ atɛlɛmaki mpe elongo na bango.6 Nzokande, ntango alobaki na bango ete: “Ngai nazali ye,” bazongaki nsima+ mpe bakweaki na nse.7 Bongo atunaki bango lisusu ete: “Bozali koluka nani?” Balobaki ete: “Yesu Monazarete.”8 Yesu ayanolaki ete: “Nayebisaki bino ngai nazali ye. Na yango, soki ezali ngai nde bozali koluka, bótika baoyo bákende”;9 mpo liloba ekokisama oyo alobaki ete: “Na baoyo yo opesi ngai, nabungisi ata moko te.”+10 Bongo Simo Petro, lokola azalaki na mopanga, abimisaki yango mpe abɛtaki moombo ya nganga-nzambe monene mpe akataki ye litoi ya mobali.+ Nkombo ya moombo yango Malakusi.11 Nzokande, Yesu alobaki na Petro ete: “Kɔtisá mopanga na libenga na yango.+ Kɔpɔ oyo Tata apesi ngai, nasengeli komɛla+ yango te?”12 Bongo etuluku ya basoda ná komanda ya basoda ná bapolisi ya Bayuda bakangaki Yesu mpe batyaki ye minyɔlɔlɔ,13 mpe bamemaki ye liboso epai ya Anasi; mpo azalaki bokilo ya Kaifa, oyo azalaki nganga-nzambe monene na mbula wana.+14 Kaifa nde moto oyo apesaki Bayuda toli ete ezali mpo na litomba na bango moto moko akufa mpo na bato.+15 Nzokande Simo Petro azalaki kolanda Yesu, ye ná moyekoli mosusu.+ Moyekoli yango ayebanaki na nganga-nzambe monene, mpe akɔtaki elongo na Yesu na lopango ya nganga-nzambe monene,16 kasi Petro atɛlɛmaki libándá na porte.+ Bongo moyekoli wana mosusu, oyo ayebanaki na nganga-nzambe monene, abimaki mpe asololaki na mokɛngɛli ya porte mpe akɔtisaki Petro.17 Bongo, mwana mwasi ya mosala, mokɛngɛli wana ya porte, alobaki na Petro ete: “Yo mpe ozali moko ya bayekoli ya moto wana, boye te?” Ye alobaki ete: “Ngai te.”+18 Nzokande baombo mpe bapolisi batɛlɛmaki wana, bapelisaki mɔtɔ ya makala,+ mpamba te malili ezalaki, mpe bazalaki koyɔta mɔtɔ. Petro mpe atɛlɛmaki wana elongo na bango mpe azalaki koyɔta mɔtɔ.19 Bongo nganga-nzambe mokonzi atunaki Yesu mpo na bayekoli na ye mpe mpo na mateya na ye.20 Yesu ayanolaki ye ete: “Nalobaki na mokili polele. Nazalaki ntango nyonso koteya na basinagoga mpe na tempelo,+ epai Bayuda nyonso bayanganaka; mpe nalobaki ata likambo moko te na kobombana.21 Mpo na nini ozali kotuna ngai? Tuná baoyo bayokaki makambo oyo nalobaki na bango. Talá! Bango bayebi makambo oyo nalobaki.”22 Nsima ya koloba makambo wana, moko ya bapolisi oyo atɛlɛmaki wana abɛtaki Yesu mbata+ na elongi mpe alobaki ete: “Ndenge wana nde ozali koyanola nganga-nzambe mokonzi?”23 Yesu ayanolaki ye ete: “Soki nalobi mabe, monisá mabe yango; kasi soki nalobi malamu, mpo na nini obɛti ngai?”24 Bongo Anasi atindaki ye na minyɔlɔlɔ epai ya Kaifa nganga-nzambe monene.+25 Nzokande Simo Petro atɛlɛmaki wana mpe azalaki koyɔta mɔtɔ. Bongo balobaki na ye ete: “Yo mpe ozali moko ya bayekoli na ye, boye te?” Awanganaki mpe alobaki ete: “Ngai te.”+26 Moko ya baombo ya nganga-nzambe monene, oyo azalaki moto ya libota ya moto oyo Petro akataki litoi,+ alobaki ete: “Namonaki yo na elanga elongo na ye, boye te?”27 Kasi, Petro awanganaki lisusu; mpe na mbala moko nsoso elelaki.+28 Bongo balongolaki Yesu epai ya Kaifa, bakendaki na ye na ndako ya guvɛrnɛrɛ.+ Ezalaki bongo na ntɔngɔntɔngɔ. Kasi bango moko bakɔtaki na ndako ya guvɛrnɛrɛ te, mpo bákóma mbindo te+ mpe bongo bákoka kolya elekeli.29 Na yango, Pilate abimaki libándá epai na bango mpe alobaki ete: “Bozali kofunda moto oyo na likambo nini?”+30 Bazongiselaki ye ete: “Soki moto oyo azalaki mosali-mabe te, mbɛlɛ tokabi ye epai na yo te.”31 Bongo Pilate alobaki na bango ete: “Bókamata ye bino moko mpe bósambisa ye na kolanda mibeko na bino.”+ Bayuda balobaki na ye ete: “Topesami nzela ya koboma moto te.”+32 Nyonso wana, mpo liloba ya Yesu ekokisama oyo alobaki mpo na kolakisa liwa ya ndenge nini asengelaki kokufa.+33 Bongo Pilate akɔtaki lisusu na ndako ya guvɛrnɛrɛ mpe abengaki Yesu mpe alobaki na ye ete: “Yo ozali mokonzi ya Bayuda?”+34 Yesu ayanolaki ete: “Ezali yo moko nde olobi bongo, to bato mosusu nde bayebisi yo yango mpo na ngai?”+35 Pilate ayanolaki ete: “Ngai nazali Moyuda te, boye te? Ekólo na yo moko mpe banganga-nzambe bakonzi bakabi yo epai na ngai.+ Osali nini?”36 Yesu ayanolaki ete:+ “Bokonzi na ngai ezali ya mokili oyo te.+ Soki bokonzi na ngai ezalaki ya mokili oyo, mbɛlɛ basaleli na ngai babundi+ mpo nakabama epai ya Bayuda te. Kasi nde bokonzi na ngai euti awa te.”37 Na yango, Pilate alobaki na ye ete: “Boye, ozali mokonzi?” Yesu ayanolaki ete: “Yo moko olobi ete nazali mokonzi.+ Ezali mpo na yango nde nabotamaki, mpe ezali mpo na yango nde nayei na mokili, mpo napesa litatoli na ntina na solo.+ Moto nyonso oyo azali na ngámbo ya solo+ ayokaka mongongo na ngai.”+38 Pilate alobaki na ye ete: “Solo ezali nini?”Mpe nsima ya koloba bongo, abimaki lisusu epai ya Bayuda mpe alobaki na bango ete: “Nazwi ye ata na mabe moko te.+39 Lisusu, bozalaka na momeseno ete nabimisela bino moto moko na elekeli.+ Na yango, bolingi nabimisela bino mokonzi ya Bayuda?”40 Bongo bagangaki lisusu ete: “Moto oyo te, kasi Barabasi!” Nzokande, Barabasi azalaki moyibi.+


text:
Mosala
Basali
- Mabongisami ya bato banso baye bazali na Lisanga ya Poto (EU/UE) to ya AELE ezali na mokano moye etali kotambola na linemia ya bato banso. Kati ya mokano moye ezali manaka pe mitindo miye bayokanaki. Pona bondimi dipolomi ya mboka mopaya esengeli.
- Pona batu baye bawuta ba mboka oyo nano etombwana te (Etats tiers / Drittstaaten), bakoki kosala na mboka ya Suisse obele na misala oyo esengi koyekola liboso (professions hautement qualifiées). Bakoki kozwa bango na misala kaka soki batu ya misala bazwami te na kati ya mboka ya Suisse to na ba mboka ya AELE/UE . Bakonzi ya misala nde ba sengeli kosala maye makoki mpo ete bato wana bazwa mikanda ya ndingisa ya misala. Na oyo etali mabongisami ya bondimi ya mapolomi (diplômes) etangami na mokanda ya Formation
Basali ya misala ya bango meyi
- Na mabongisami endimamaki kati ya mboka ya Suisse na Lisanga ya Poto (UE), batu baye bazali ya Lisanga ya Poto (EU/UE) to ya AELE bakoki kosala misala ya lifuta ya bango meyi.
- Kasi pona baye bawuta ba mboka etombwana nanu te, bango bakoki kosala misala na ndenge na bango moko kaka soki bazali na Buku C (Permis C) to mokanda oyo epesi bango ndingisa ya kovanda libela na mboka ya Suisse.
Basali baye basengeli kofutama
- Na bobangi ete basali bafutama na ndenge esengeli te (dumping salarial) to basala misala oyo eyebani na bakonzi ya mboka te (travail au noir), boyeyi ya basali na mboka ya Suisse esengelaka liboso kokokisa mabongisami manso maye masengeli.
- Soki ozali mosali otindami na mokonzi nayo ya mosala na bowutaka na ba mboka ya Lisanga ya Poto (UE) to ya AELE, luka liboso oyeba soki atosi mibeko ya Suisse. Pamba te soki atosi mibeko ya Suisse te, soki ozwami yo nde okofuta mabe naye nyonso.
Nzinga nzinga ya motuna : Ndingsia ya mosala , Bozangi mosala, Koluka mosala, Lingomba mpo bato ya mosala, Kokokana, Moto ya mosala awuti mboka mosusu


text:
Kinsásá
Mbóka tǒ engumba Kinsásá —ekokí kotangama Kinshásá tǒ Kisásá— (eye eyébénákí kala o nkómbó Léopoldville) ezalí mbóka-mokonzi ya Kongó-Kinsásá. Ezalí mpé etúká (province) ya ekólo êná. Ezalí engumba monɛ́nɛ, na efúku 8 ya bato (est.). Elɔngɔ́ na nyɔ́nsɔ óyo, Kinsásá ezalí engumba ya míbalé na bingumba nyɔ́nsɔ ya mokili, na elobelí lifalansé, na sima ya engumba Pari (Falansia), mpé ezalí o káti ya bingúmba minɛ́nɛ koleka ya Afríka o nsé ya Sahara.
Etápe
Mambí ma mabelé[kokoma | kobɔngisa mosólo]
Ekútání na mabelé o loboko-ya-mwǎsí ya Ebale ya Kongó. Na yangó etálání pɛnɛ-pɛnɛ mpénza na Brazzaville, mbóka-mokonzi ya Kongó-Brazzaville. Kinsásá ekútání na 4°16' Sud, 15°17' Ɛ́sita (-4.2667, 15.28333).
Bisíká minɛ́nɛ ya engumba êná :
- Cité de l'OUA, ndáko ya Bulamatari ya Kongó-Kinsásá
- Matonge, óyo eyebaní mokili mobimba mpɔ̂ na malɛki-butu na yangó
- Komini ya Gombe.
Engumba óyo ezalí na mǎto ya ebale tǒ mpé baferry na esɛ́mɛlɔ ya Beach Ngobila mpɔ̂ na kokɛndɛ Brazzaville na Bangi, na nzelá-masíni ’te na Matadi, elongo na Aleopori ya Ndjili.
Bilóko minɛ́nɛ óyo emɔ́nɔnɔkɔ míngi ezalí Buludingi ya SOZACOM, Hotel Inter-Continental na Hotel Memling, Zándo monɛ́nɛ ya Kinsásá, Mizé ya Kinsásá na Académie des Beaux-Arts. Bulevale ya 30 Juin ndé ekangasí biténi nyɔ́nsɔ ya engumba êná.
Bato[kokoma | kobɔngisa mosólo]
Lisapo[kokoma | kobɔngisa mosólo]
- Bonkámá ya 16–19, nzinga ya Malebo Pool ezalí na zándo tǒ wɛnzɛ inɛ́nɛ, bato batɛ́kɛ́kí mpé batɛ́kísákí míngi mpɛ́mbɛ́, bilɔ́kɔ mpé baúmbu.
- 1881 «traité de l’amitié» (Henry Morton Stanley na Ngaliema)
- 1898 Nzelá-masíni ya Matadi (CFC)
- 1929 mbóka-mokonzi ya Kongó ya Bɛ́lɛjika (1929-1960) na ya Kongó-Kinsásá (1960-1966)
- 1966 Lipopo akómí « Kinsásá » o mokɔlɔ 30 ya sánzá ya motóbá
Molungé mpé mbúla[kokoma | kobɔngisa mosólo]
Bilílingi[kokoma | kobɔngisa mosólo]
Nkásá-web o libándá Wikipedia[kokoma | kobɔngisa mosólo]
- Carte détaillée de Kinsásá
- Carte de la ville de Kinsásá (2001)
- Carte de Léopoldville (1960)
- Carte de Léopoldville (1954)
- Photos de Léopoldville
- Photos de Kinsásá 2005
- Photos de Kinsásá / Léopoldville
Tálá mpé[kokoma | kobɔngisa mosólo]
Bandundu · Bas-Congo · Ekwatéli · Kasai-Occidental · Kasai-Oriental · Katanga · Kinshasa · Maniema · Nord-Kivu · Etúká ya Monyɛlɛ · Sud-Kivu


text:
ELOBELI TITRE YA EZIPELI | BIBLIA EZALI NA NTINA LELO OYO?
Bizaleli malamu oyo esilaka ngala te—Komipekisa
TOLI YA BIBLIA: “Zoba abimisaka elimo na ye nyonso, kasi ye oyo azali na bwanya abatelaka yango ezala kimya tii na nsuka.”—Masese 29:11.
“Namiyokaka lokola nde nabiká na liwa!”
MATOMBA: Soki basɛngi yo osala liste ya matomba oyo komipekisa epesaka, ekosɛnga liboke ya bapapye! Kutu, ezaleli yango ebatelaka sante na biso. Biblia elobi boye: “Motema ya kimya ezali bomoi ya nzoto ya mosuni.” Elobi lisusu ete “motema oyo ezali na esengo esalaka malamu lokola eloko oyo ebikisaka.” (Masese 14:30; 17:22) Kasi, minganga bamonisi ete bato oyo basilikaka nokinoki mpe babombaka nkanda bazali na likama mingi ya kobɛla, mingimingi maladi ya motema. Kasi, matomba ya ezaleli ya komipekisa esuki kaka na sante te.
Cassius, oyo azali sikoyo na mbula koleka 30, alobi boye: “Nazalaki koswana mpambampamba mpe kosilika noki mpe mbala mingi nazalaki kobunda. Nazalaki mpenza komipesa kilo te. Kasi, makambo wana nyonso ebongwanaki ntango nakómaki kosalela batoli ya Biblia. Nayekolaki kopekisa nkanda na ngai mpe komonisa ezaleli ya komikitisa mpe kolimbisa. Soki bongo te, mbɛlɛ nasuká na bolɔkɔ. Ya solo, namiyokaka lokola nde nabiká na liwa!”


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
2 Samwele 15:1-37
15 Mpe esalemaki boye: nsima ya makambo oyo, Abisalome atindaki básalela ye likalo moko, ná bampunda mpe azwaki bato ntuku mitano (50) bápotaka mbangu liboso na ye.+2 Mpe Abisalome azalaki kolamuka ntɔngɔntɔngɔ+ mpe kotɛlɛma pembeni ya balabala oyo ekei tii na porte.+ Mpe esalemaki boye: soki moto moko oyo azali na likambo ya kosamba ayei epai ya mokonzi mpo akata yango,+ Abisalome azalaki kobenga ye mpe koloba boye: “Outi na engumba nini?” mpe moto yango azalaki koloba ete: “Mosaleli na yo auti na moko ya mabota ya Yisraele.”3 Bongo Abisalome azalaki koloba na ye ete: “Talá, makambo na yo ezali malamu mpe semba; kasi ezali ata na moto moko te epai ya mokonzi mpo na koyoka yo.”+4 Mpe Abisalome azalaki koloba lisusu boye: “Aa, soki bátyaka ngai mosambisi ya mboka oyo,+ mpo moto nyonso oyo azali na likambo ya kosamba to ya kokata aya! Bongo nakokatela ye likambo na bosembo mpenza.”+5 Ezalaki mpe kosalema boye: soki moto moko ayei pene na ye mpo na kogumbamela ye, ye azalaki kosembola lobɔkɔ na ye, asimbi ye+ mpe apwɛpwi ye.6 Mpe Abisalome azalaki se kosala boye na Bayisraele nyonso oyo bazalaki kokɔta epai ya mokonzi mpo na lisambisi; mpe Abisalome azalaki se koyiba mitema ya bato ya Yisraele.+7 Mpe esalemaki boye: na nsuka ya mbula ntuku minei (40),* Abisalome alobaki na mokonzi boye: “Nabondeli yo, tiká ngai nakende na Hebrone+ kokokisa elako na ngai ya monene oyo nasalelaki Yehova.+8 Mpo mosaleli na yo asalaki elako moko monene+ ntango nazalaki kofanda na Geshure+ na Siri ete: ‘Soki Yehova azongisi ngai mpenza na Yerusaleme, nakopesa mpenza Yehova mbeka.’”+9 Bongo mokonzi alobaki na ye ete: “Kende na kimya.”+ Na yango, ye atɛlɛmaki mpe akendaki na Hebrone.10 Bongo Abisalome atindaki banɔngi+ na mabota nyonso ya Yisraele mpe alobaki boye: “Soki kaka boyoki makɛlɛlɛ ya liseke, bóloba: ‘Abisalome akómi mokonzi+ na Hebrone!’”+11 Nzokande bato nkama mibale (200) bautaki na Yerusaleme mpe bakendaki elongo na Abisalome, babengi bango mpe bakei ngulungulu,+ bayebaki ata eloko moko te.12 Lisusu, ntango apesaki bambeka, Abisalome atindaki bázwa Ahitofele+ moto ya Gilo,+ mopesi-toli ya Davidi,+ na engumba na ye Gilo.+ Bongo likita+ yango ya mabe ezalaki se koya makasi, mpe bato bazalaki se kobakisama+ epai ya Abisalome.13 Na nsima, mopesi-nsango moko ayaki epai ya Davidi mpe alobaki ete: “Mitema+ ya bato ya Yisraele ekómi kolanda Abisalome.”14 Na mbala moko, Davidi alobaki na basaleli na ye nyonso oyo bazalaki elongo na ye na Yerusaleme ete: “Bótɛlɛma, tókima;+ noki tózanga nzela ya kokima Abisalome! Bókende mbangu, noki ye aya mbangu mpe akuta biso, bongo amemela biso mabe mpe abɛta engumba na mopanga!”+15 Na yango, basaleli ya mokonzi balobaki na mokonzi boye: “Likambo nyonso oyo nkolo na ngai mokonzi akopona, talá, basaleli na yo bango oyo.”+16 Bongo mokonzi abimaki elongo na bato nyonso ya ndako na ye nsima na ye,+ mpe mokonzi atikaki basi zomi, bamakango,+ mpo na kobatela ndako.17 Mpe mokonzi akobaki na nzela na ye mpo na kobima, elongo na bato nyonso oyo bazalaki kolanda ye; mpe bayaki kotɛlɛma na Bete-merake.18 Mpe basaleli na ye nyonso bazalaki kokatisa pembeni na ye; Bakerete nyonso, Bapelete+ nyonso ná bato nyonso ya Gate,+ mibali nkama motoba (600) oyo balandaki ye* banda na Gate,+ bazalaki kokatisa liboso ya mokonzi, na miso na ye.19 Bongo mokonzi alobaki na Itai+ moto ya Gate boye: “Mpo na nini yo mpe oya na biso? Zongá+ mpe fandá na mokonzi; mpo ozali mopaya, mpe lisusu, otiká esika na yo mpe okimá na mboka mopaya.20 Kaka lobi nde oyaki, bongo lelo nakende na yo koyengayenga+ elongo na biso, mpo okende ntango ngai nakokende mpe esika nyonso oyo nakokende? Zongá mpe zwá bandeko na yo bázonga elongo na yo, mpe tiká Yehova amonisela yo motema boboto+ mpe bosembo!”+21 Kasi Itai ayanolaki mokonzi mpe alobaki: “Lokola Yehova azali solo na bomoi mpe lokola nkolo na ngai mokonzi azali solo na bomoi,+ na esika nyonso oyo nkolo na ngai mokonzi akozala, ezala mpo na liwa to mpo na bomoi, kuna nde mosaleli na yo akozala!”+22 Na yango, Davidi alobaki na Itai+ ete: “Kende mpe katisá.” Bongo Itai moto ya Gate akatisaki, ná bato na ye nyonso mpe bana nyonso oyo bazalaki elongo na ye.23 Mpe bato nyonso ya mokili yango bazalaki kolela na mongongo makasi;+ bato nyonso bazalaki kokatisa, mpe mokonzi atɛlɛmaki pene na lobwaku ya mokɛli ya Kidrone,+ bongo bato nyonso bazalaki kokatisa na balabala monene oyo ekei na esobe.24 Zadoke+ mpe azalaki wana, ná Balevi nyonso+ elongo na ye, bazali komema+ sanduku+ ya kondimana ya Nzambe ya solo; mpe bakitisaki sanduku ya Nzambe ya solo pene na Abiatare+ tii bato nyonso oyo bazalaki kobima na engumba basilisaki kokatisa.25 Kasi mokonzi alobaki na Zadoke ete: “Zongisá sanduku+ ya Nzambe ya solo na engumba.+ Soki nandimami na miso ya Yehova, akozongisa ngai mpenza mpe akotika ngai namona yango ná esika yango efandaka.+26 Kasi soki alobi boye: ‘Nasepeli na yo ata moke te,’ ngai oyo, tiká asala ngai ndenge amoni malamu na miso na ye.”+27 Mpe mokonzi alobaki lisusu na nganga-nzambe Zadoke ete: “Ozali momoni-makambo,+ boye te? Zongá na kimya na kati ya engumba, ná mwana na yo Ahimaaze mpe Yonatane+ mwana ya Abiatare, bana na bino mibale ya mibali, elongo na bino.28 Talá, nakozelazela na bisika bakatisaka na esobe, tii liloba ekouta epai na yo mpo na koyebisa ngai makambo.”+29 Na yango, Zadoke ná Abiatare bazongisaki sanduku ya Nzambe ya solo na Yerusaleme, mpe batikalaki kuna.30 Bongo Davidi azalaki komata ngomba ya Olive,+ azali kolela nzelanzela, azipi motó na ye;+ mpe azalaki kotambola makolo ngulu, mpe bato nyonso oyo bazalaki elongo na ye bazipaki moto na moto motó na ye mpe bamataki, bazali kolela nzelanzela.+31 Mpe bapesaki Davidi nsango ete: “Ahitofele azali na kati ya bato oyo bazali kosala likita+ na Abisalome.”+ Na yango, Davidi alobaki+ boye: “Nabondeli yo, Ee Yehova,+ kómisá toli ya Ahitofele bozoba!”+32 Mpe esalemaki boye: ntango Davidi akómaki na nsɔngɛ, esika bato bagumbamelaka Nzambe, talá, Hushai+ Moarake+ ayaki kokutana na ye, ná zambala na ye epasuki mpe mabele na motó.+33 Kasi Davidi alobaki na ye ete: “Soki okatisi na ngai, okokómela ngai mokumba mpenza.+34 Kasi soki ozongi na engumba mpe olobi mpenza na Abisalome ete: ‘Nazali mosaleli na yo, Ee mokonzi. Nazalaki mosaleli ya tata na yo, ɛɛ ngai, na ntango wana, kasi sikoyo, ngai mpenza nazali mosaleli na yo,’+ bongo okobebisela+ ngai toli ya Ahitofele.35 Banganga-nzambe Zadoke ná Abiatare bazali nde kuna elongo na yo te?+ Mpe ekosalema mpenza boye: eloko nyonso oyo okoyoka na ndako ya mokonzi, yebisá yango banganga-nzambe Zadoke ná Abiatare.+36 Talá! Bana na bango mibale ya mibali bazali elongo na bango kuna, Ahimaaze+ mwana ya Zadoke mpe Yonatane+ mwana ya Abiatare; mpe likambo nyonso oyo bokoyoka, bótindela ngai yango na nzela na bango.”37 Na yango, Hushai moninga ya Davidi,+ akɔtaki na engumba. Nde Abisalome,+ ye mpe, akɔtaki na Yerusaleme.
Maloba na nse
^ Mbala mosusu, mbula 40 banda Davidi atyamaki mafuta, ndenge ekomami na 1Sa 16:13.


text:
Lisolo 32: Malɔzi zomi
BÓTALA bililingi oyo. Elilingi mokomoko ezali kolakisa moko ya malɔzi oyo Yehova atindelaki Ezipito. Na elilingi ya liboso tozali komona Arona azali kobɛta Ebale Nile na lingenda na ye. Bongo mai ebongwani makila. Mbisi ekufi mpe mai ya ebale ekómi nsolo mabe.
Na nsima, Yehova atindi mbemba, eutaki na Ebale Nile. Mbemba ezalaki bipai nyonso: ata na bisika batumbaka mampa, na nzungu ya kosala patɛ, ata mpe na mbeto. Ntango mbemba ekufi, Baezipito basangisi yango mabondo mabondo mpe mboka mobimba ekómi nsolo mabe.
Na nsima, Arona abɛti mabele na lingenda na ye mpe putulu ebongwani ngungi. Ezalaki koswa bato ná banyama. Yango nde bolɔzi ya misato.
Malɔzi oyo elandaki ezwaki kaka Baezipito kasi Bayisraele te. Bolɔzi ya minei ezalaki mapokopoko; ekɔtaki na bandako nyonso ya Baezipito. Bolɔzi ya mitano ebomaki bibwɛlɛ. Ebele ya bangɔmbɛ, bampate ná bantaba ya Baezipito ekufaki.
Na nsima, Moize ná Arona bazwi putulu ya mɔtɔ mpe babwaki yango na likoló. Yango ebimisaki bato ná banyama mbuma mineneminene na nzoto. Wana bolɔzi ya motoba.
Nsima ya oyo, Moize atomboli lobɔkɔ na ye na likoló, mpe Yehova atindi bankake ná mbula ya mabanga. Bamoná naino mbula ya mabanga ya ndenge wana te na Ezipito.
Bolɔzi ya mwambe ezalaki ebele ya mayoyo. Mayoyo ebele ndenge wana emonaná naino liboso te. Mayoyo elyaki eloko nyonso oyo mbula ya mabanga etikaki.
Bolɔzi ya libwa ezalaki molili makasi. Molili ya makasi mpenza ezipaki mokili mikolo misato, kasi esika Bayisraele bazalaki molili ezalaki te.
Na nsuka, Nzambe alobi na Bayisraele ete bápakola makila ya mwana-mpate to mwana-ntaba na makonzí ya baporte na bango. Na nsima, anzelu ya Nzambe alekaki na mokili ya Ezipito. Soki amoni makila na porte, aleki ndako wana. Kasi na bandako nyonso oyo makila ezalaki na makonzí ya baporte te, anzelu abomaki bana ya liboso, ezala mwana ya moto to ya nyama. Wana nde bolɔzi ya zomi.
Nsima ya bolɔzi oyo ya nsuka, Farao ayebisaki Bayisraele bákende. Libota ya Nzambe bamibongisaki mpo bákende, mpe kaka na butu wana, balongwe na Ezipito, bakei.
Kobima mokapo 7 tii 12.
Mituna
- Salelá bililingi oyo elakisami awa mpo na kolobela malɔzi misato ya liboso oyo Yehova atindelaki mokili ya Ezipito.
- Bokeseni nini ezali kati na malɔzi misato ya liboso mpe malɔzi mosusu oyo eyaki nsima?
- Bolɔzi ya minei, ya mitano, mpe ya motoba ezalaki nini?
- Lobelá bolɔzi ya nsambo, ya mwambe, mpe ya libwa.
- Liboso Yehova atinda bolɔzi ya zomi, alobaki na Bayisraele nini?
- Bolɔzi ya zomi ezalaki nini, mpe likambo nini esalemaki nsima na yango?
Mituna mosusu
- Tángá Kobima 7:19-8:23.
Atako banganga-nzambe ya Ezipito oyo basalelaka maji bamekolaki malɔzi mibale ya liboso oyo Yehova atindaki, kasi bayaki kondima likambo nini ntango bolɔzi ya misato eyei? (Kob. 8:18, 19; Mat. 12:24-28)
Na ndenge nini bolɔzi ya minei emonisaki ete Yehova azali na nguya ya kobatela libota na ye, mpe lokola basaleli ya Nzambe bayebi likambo yango, ezali kosalisa bango bámiyoka ndenge nini awa bakómi pene na “bolɔzi monene” oyo esakolamaki? (Kob. 8:22, 23; Em. 7:13, 14; 2 Nt. 16:9)
- Tángá Kobima 8:24; 9:3, 6, 10, 11, 14, 16, 23-25; mpe 10:13-15, 21-23.
Wapi bituluku mibale oyo Farao ná banganga-nzambe ya maji bamonisi, mpe lelo oyo eloko nini bituluku yango bakoki kosala te? (Kob. 8:10, 18, 19; 9:14)
Ndenge nini Kobima 9:16 ezali kosalisa biso tóyeba ntina oyo Yehova atiki Satana azala tii lelo oyo? (Rom. 9:21, 22)
- Tángá Kobima 12:21-32.
Na ndenge nini Elekeli epesaki bato mingi nzela ya kobika, mpe yango ezalaki elilingi ya likambo nini? (Kob. 12:21-23; Yoa. 1:29; Rom. 5:18, 19, 21; 1 Ko. 5:7)


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Sefania 2:1-15
2 Ee ekólo oyo ezali koyoka nsɔni te,+ bóyangana, ɛɛ, bósala liyangani.+2 Liboso mobeko ebota likambo,+ liboso mokolo yango eleka lokola mposo ya blé ya kokauka, liboso nkanda ya kongala ya Yehova eyela bino,+ liboso mokolo ya nkanda ya Yehova eyela bino,+3 bóluka Yehova,+ bino nyonso bato ya komikitisa ya mabele,+ oyo botosi ekateli na Ye ya lisambisi. Bóluka boyengebene,+ bóluka komikitisa.+ Ntango mosusu+ bokobombama na mokolo ya nkanda ya Yehova.+4 Mpo Gaza ekokóma engumba oyo basundolá;+ mpe Ashekelone ekotikala mpamba.+ Na midi bakobengana+ Ashedode;+ mpe bakopikola Ekrone.+5 “Mawa na baoyo bafandaka na etúká ya mbu, ekólo ya bato ya Kerete!+ Liloba ya Yehova etɛmɛli bino. Ee Kanana, mokili ya Bafilistia, nakobebisa yo, mpe moto ata moko te akofanda wana.+6 Mpe etúká ya mbu ekokóma esika ya koleisa banyama matiti,+ oyo ezali na mabulu ya mai ya babateli ya mpate mpe mapango ya mabanga ya bampate.7 Mpe ekokóma etúká ya bato ya ndako ya Yuda oyo bakotikala.+ Bakolya kuna. Bakomitanda na mpokwa na bandako ya Ashekelone. Mpo Yehova Nzambe na bango akotyela bango likebi,+ ya solo mpenza, akozongisa bato na bango oyo bakangamaki.”+8 “Nayoki kotuka oyo euti na Moabe+ mpe maloba ya kofinga ya bana ya Amone,+ oyo basaleli mpo básambwisa bato na ngai mpe bazali se kotombolela teritware na bango mapeka.9 Yango wana, lokola nazali solo na bomoi,”+ yango nde liloba ya Yehova ya mampinga, Nzambe ya Yisraele, “Moabe akokóma mpenza lokola Sodoma,+ mpe bana ya Amone+ lokola Gomora, esika oyo etondi na matiti ya nsendensende, libulu ya mungwa, mpe esika oyo etikali mpamba, mpo na ntango oyo etyami ndelo te.+ Bato na ngai oyo bakotikala bakopunza bango, mpe bato ya ekólo na ngai oyo bakotikala bakokóma bankolo na bango.+10 Wana nde eloko bakozwa mpo na lolendo na bango,+ mpamba te basambwisaki bato ya Yehova ya mampinga mpe bakobaki kotombolela bango mapeka.+11 Yehova akoyokisa bango nsɔmɔ;+ mpamba te akokɔndisa banzambe nyonso ya mabele,+ mpe bato bakogumbamela ye,+ moto na moto na esika na ye, bisanga nyonso ya bikólo.+12 “Bino mpe, bato ya Etiopi,+ bokobomama na mopanga na ngai.+13 “Mpe akosembola lobɔkɔ na ye na ngámbo ya nɔrdi, mpe akobebisa Asiri.+ Mpe akokómisa Ninive esika oyo etikali mpamba,+ etúká oyo ezangá mai lokola esobe.14 Mpe bitonga, ɛɛ, banyama nyonso ya zamba ya ekólo moko ekomitanda kuna na kati.+ Libeki ná iko+ ekolala butu mobimba na katikati ya mitó ya makonzí na yango.+ Mongongo moko ekoyemba ntango nyonso na lininisa. Libebi ekozala na monɔkɔ ya ndako; mpamba te akobakola mpenza mabaya kitoko oyo ezipi bifelo.+15 Talá engumba ya bisengo oyo ezalaki kofanda na kimya,+ oyo ezalaki koloba na motema na yango: ‘Ngai nde, mpe moto mosusu azali te.’+ Ee talá ndenge ekómi eloko ya kokamwa, esika banyama ya zamba ekomitanda! Moto nyonso oyo akoleka pene na yango akobɛta piololo; akoningisa lobɔkɔ.”+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 97:1-12
97 Yehova ye moko akómi mokonzi!+ Mabele ezala na esengo.+Ebele ya bisanga esepela.+2 Mapata mpe molili tuu ezingi ye;+Boyengebene mpe bosembo ezali esika oyo kiti na ye ya bokonzi etyami.+3 Mɔtɔ ezali kotambola liboso na ye,+Mpe ezali kozikisa banguna na ye bipai nyonso.+4 Mikalikali na ye engɛngisaki mabele oyo ebotaka;+Mabele emonaki mpe ekómaki na mpasi makasi.+5 Bangomba ekómaki konyangwa lokola mafuta mpo na Yehova,+Mpo na Nkolo ya mabele mobimba.+6 Likoló esakoli boyengebene na ye,+Mpe bato ya bikólo nyonso bamoni nkembo na ye.+7 Baoyo nyonso basalelaka ekeko nyonso oyo eyemami bázala na nsɔni,+Baoyo bazali komikumisa mpo na banzambe ya mpambampamba.+Bógumbamela ye, bino banzambe nyonso.+8 Siona eyokaki mpe ebandaki kosepela,+Mpe basité ya Yuda oyo esimbami na yango ebandaki kozala na esengo+Mpo na bikateli na yo ya lisambisi, Ee Yehova.+9 Mpo yo, Ee Yehova, ozali Oyo-Aleki-Likoló na mabele mobimba;+Omati na esika ya likoló mingi mpenza koleka banzambe mosusu.+10 Ee bino baoyo bolingaka Yehova,+ bóyina oyo ezali mabe.+Ye abatelaka milimo ya bato na ye ya sembo;+Abikisaka bango na lobɔkɔ ya bato mabe.+11 Pole ebimi mpo na moyengebene,+Mpe esengo mpo na bato oyo bazali na motema sembo.+12 Ee bino bayengebene, bósepela mpo na Yehova,+Mpe bópesa matɔndi na ekaniseli na ye mosantu.+


text:
Bandeko ba ngai balingami, mbala mibale mobu na mobu, Ndako ya Makita oyo ya kitoko mingi etondisami meke na bamemi ya bonganganzambe ya nzambe ntango tosangani, mpo na koyoka bitinda ya kofulama. Ezali na liyoki ya molimo moko kitoko oyo etondaka liyangani monene ya bonganganzambe ya Eklezia. Molimo oyo eyaka uta Ndako ya Makita mpe ekotaka na ndako nyonso bisika wapi bana ya Nzambe bazali kosangana. Toyoki solo molimo wana na mpokwa ya lelo.
Mwa mibu mileki, liboso ete Ndako ya Makita oyo etongama, motali moko ya Temple Square na Salt Lake City akotaki na liyangani moko ya likita linene na tabelenakele. Ayokaki bitinda ya Bandeko. Asalaki keba na Nsambo. Ayokaki miziki kitoko na nzela ya Bayembi ya Tabelenakele. Asepelaki na bonene ya lindanda kitoko ya Tabelenakele. Ntango likita esilaka bayokaki ye kolobaka, “Nalingaki kopesa biloko nyonso nazali na yango soki nayebaki ete oyo balobi balobaki lelo ezali solo.” Na mozindo azalaki koloba, “Nalingi ete nazwa litatoli ya nsango malamu.”
Ezali solo na eloko moko te na mokili oyo ekopesa libondi mpe esengo koleka litatoli moko ya bosolo. Atako na bandelo ekeseni, nandimi ete mobali to elenge mobali moko na moko awa na mpokwa ya lelo azali na litatoli. Soki oyoki ete ozali naino te na mozindo ya litatoli oyo olingaki kozala na yango, natindi yo osala mpo na kozwa litatoli ya boye. Soki ezali makasi mpe mozindo, sala mpo na kobatela yango na ndenge wana. Boniboni topambolami mpo na kozala na boyebi ya bosolo.
Etinda na ngai na mpokwa ya lelo, bandeko, ezali ete ezali na bato mingi baye bazali na litatoli ya moke to bazali na yango te sika awa, baoyo bakoki mpe bakozwa litatoli ya boye soki tokozala na bolingi ya kosala makasi ya kokabola oyo ya biso mpe kosalisa bango kobongwana. Na ntango mosusu bisotokoki kopesa ntina mpo na kobongwana. Nazali kolobela yambo baoyo bazali bandimi kasi kino sikawa bazali komipesa mobimba na nsango malamu te.
Mibu mingi mileki, na likita ya etuka enene moko esalamaki na Helsinki, Finland, nayokaki etinda moko ya nguya, ya kobosana te, mpe ya botindiki oyo epesamaki na liyangani moko ya bamama mpe bana basi. Nabosani te etinda wana, atako mibu penepene na 40 mileki uta nayokaki yango. Na katikati ya babosolo mingi oyo molobi akabolaki, alobaki ete mwasi azalaki na mposa bayebisa ye ete azali kitoko. Azali na mposa bayebisa ye azali na motuya. Azali na mposa bayebisa azali na ntina.
Bandeko, nayebi ete mibali bakokani mingi na basi na esika oyo.Tozali na mposa bayebisa biso ete tozali na motuya, ete tozali na makoki mpe ya kolongobana. Tozali na mposa ya kopesama libaku ya kosalisa. Mpo na bandimi baye basielumuki mosika na mosala to bazali komizongisa nsima mpe bazangi mokano, tokoki na losambo koluka mwa banzela mpo na kokomela bango. Kosenga bango kosala na mwa esika songolo ekoki kozala botindiki oyo bazali na yango mposa mpo na kozonga na mosala mobimba. Kasi bakambi oyo bakoki kosalisa na yango bazali ntango mosusu koboya kosala yango. Tozali na mposa ya komikundola ete bato bakoki kobongwana. Bakoki kotika nsima na bango mimeseno ya mabe. Bakoki koyambola na bobuki mibeko. Bakoki komema bonganganzambe na bolongobani. Mpe bakoki kosalela Nkolo na etingia. Tika napesa mwa bandakisa.
Ntango nakomaki moko ya Lisanga Likoki ya Bapostolo Zomi na Babale, nazwaki libaku ya kokende elongo na Mokambi President N. Eldon Tanner, mosungi moko ya Mokambi David O. McKay, na likita ya likonzi na Alberta, Canada. Na ntango ya liyangani, mokambi ya likonzi atangaki bankombo ya bandeko mibali baye balongobanaki mpo na kokulisama bampaka. Baye bazalaki mibali oyo Mokambi Tanner ayebaki, mpo na ntango moko boye afandaka na etuka wana. Kasi Mokambi Tanner ayebaki mpe amikundolaki bango lolenge bazalaka ntango moko mpe ayebaki te ete basili kobongola bomoi na bango mpe balongobanaki mobimba mpo na kokoma bampaka.
Mokambi ya likonzi atangaki nkombo ya moto ya yambo mpe ayebisaki ye atelema. Mokambi Tanner alobaki na nse epai na ngai, “Tala ye. Nakanisaki mokolo moko te ete akokoka yango.” Mokambi ya likonzi atangaki nkombo ya moto ya mibale, mpe atelemaki. Mokambi Tanner aningisaki lisusu mpe alobaki bokamwi na ye. Mpe ezalaki bongo na bandeko mibali nyonso minei.
Nsima ya liyangani, Mokambi Tanner mpe ngai tozwaka libaku ya kopesa longonia na bandeko mibali oyo minei. Balakisaki ete bato bakoki kobongwana.
Na mibu 1940 mpe 1950, mokengeli moko ya boloko ya Amerika, Clinton Duffy, ayebanaki mpo na bokasi na ye ya kobongisa bato na boloko. Elobaki moyini moko ete, “osengeli koyeba ete bankoi babongola mposo na bango te!”
Warden Duffy ayanolaki ete, “Osengeli koyeba ete nasalaka na bankoi te. Nasalaka na bato, mpe bato babongwanaka mikolo nyonso.” 1
Mibu mingi eleki ezalaki libaku na ngai ya kosala lokola mokambi ya Misio ya Canada. Kuna tozalaki na etape moko na motango moke ya basimbi bonganganzanbe. Tozalaki ntango nyonso na bokambo ya misio moko likolo ya etape. Nazwaki liyoki moko makasi ete tozali na mposa ya kozwa mondimi moko ya etape ayangela kuna.
Tozwaki mondimi moko ya mokolo na etape oyo azalaki diakona na Bonganganzambe ya Alona kasi oyo asalaki elongo mingi te mpo na kokola na bonganganzambe. Namiyokaki ya kofulama mpo na kobianga ye lokola mokambi ya etape. Nakomikundola ntango nyonso mokolo oyo nasololaki elongo na ye. Nayebisaki ye ete Nkolo afulaki ngai nabianga ye mpo na kozala mokambi ya etape. Nsima ya koboya mingi na ngambo na ye, mpe bolendisi mingi na ngambo ya mwasi na ye, alobaki ete akokaki kosala. Nakulisaki ye nganganzambe.
Ezalaki ebandeli ya mokolo ya sika mpo na mobali wana. Bomoi na ye etiamaki nokinoki na molongo, mpe ayebisaki ngai ete akosalela mitindo lokola asengamaki atosa yango. Nsima ya mwa basanza akulisamaki mpaka. Ye mpe mwasi mpe libota na ye na nsuka bakendaki na tempelo mpe bakangisamaki. Bana basalaki bamisio mpe babalaki na ndako ya Nkolo.
Ntango mosusu kotikaka bandeko na biso mibali koyeba ete basengami mpe bazali ya motuya ekoki kosalisa bango bakozwa mikono mpo na bomipesi mpe kokota na mosala mobimba. Oyo ekoki kozala solo mpo na basimbi bonganganzambe kozangaka kotala mibu. Ezali mokumba na biso kopesa bango mabaku ya kotambisa bomoi na bango lokola esengeli. Tokoki kosalisa bango balonga bolembu na bango. Tosengeli kokolisa makoki mpo na komona bato lokola bazali te sikawa kasi lokola bakoki kokoma ntango bazwi matatoli ya nsango malamu ya Klisto.
Mokolo moko nakendaki na likita na Leadville, Colorado. Leadville ezali na 3.000 m likolo ya ngomba. Namikundoli likita wana mpo ezalaki mosika likolo, kasi namikundoli lisusu yango mpo na oyo esalemaki mpokwa wana. Ezalaki kaka na motango moke ya bamemi ya bonganganzambe. Ndenge moko na mokambi ya etape na Misio ya canada, etape wana ekambamaki na misionele moko mpe ezalaka se bongo ntango nyonso.
Na mpokwa wana tosalaki likita moko ya kitoko, kasi ntango tozalaki koyemba loyembo ya nsuka, bofuli eyelaki ngai ete esenglaki tozwa mokambi ya etape mwana mboka oyo mpo na kokamba. Nabalukaki epai ya mokambi ya misio mpe natunaki ete, “Ezali na moto moko te awa oyo akokaki kokamba—moto ya mboka oyo?”
Azongisaki, “Nayebi moko te.”
Na ntango ya koyemba ya loyembo natalaki na bokebi mibali oyo bafandaki na milongo misato ya yambo. Bokebi na ngai emonanaki lokola ekangami likolo ya moko ya bandeko mibali. Nalobaki na mokambi ya misio ete, “Ekoki ye kosala lokola mokambi ya etape?”
Azongisaki ete, “Nayebi te. Ntango mosusu akoki.”
Nalobaki, “Mokambi, nakomema ye na ndako mosusu mpe nakosolola na ye. Okoloba nsima ya loyembo ya nsuka tii tokozonga.”
Ntango biso mibale tokendaki na ndako, mokambi ya misio asukisaki litatoli na ye. Natalisaki nkombo ya ndeko mobali mpo na kozala mokambi ya etape. Uta mokolo wana, Leadville, Colorado, azwaki mondimi mwana mboka mpo na kokamba etonga kuna tii lelo.
Libongisi se moko wana, bandeko, esalemaka na baoyo bazali naino bandimi te. Tosengeli kokolisa likoki ya komona bato lokola bazali te kasi lokola bakoki kokoma ntango bazali bandimi ya Eklezia, ntango bazali na litatoli ya nsango malamu, mpe ntango bomoi na bango elongobani na mateya na yango.
Kozonga na mobu 1961, likita ya mokili mobimba esalemaki mpo na bakambi ya misio, mpe mokambi ya misio nyonso na Eklezia amemamaka na Salt Lake City mpo na mayangani wana. Nayaki na Salt Lake City uta na misio na ngai na Toroto, na Canada.
Na liyangani moko, N. Eldon Tanner, oyo azalaki o ntango ena Mosungi ya Lisanga Likoki ya Bantuku Sambo, awutaka kozonga uta na mosala na ye ya liboso koyangelaka misio ya Grande Bretagne mpe Europe ya Westi. Alobaki na ntina ya misionele moko oyo azalaki misionele ya elonga koleka nyonso oyo akutanaka na ye na masolo nyonso akambaka. Alobaki ete ntango azalaki kosolola na misionele wana, alobaki ete, “nabanzi ete bato banso oyo obatisaki bayaki na Eklezia na nzela ya bato basusu.”
Elenge mobali ayanolaki ete, “Te, tokutanaki na bango banso na nzela.”
Ndeko Tanner atunaki ye oyo ezalaki ya bokeseni na esaleli na ye—mpo na nini azalaki na elonga makasi boye ntango baninga mosusu bazalaki na yango te. Elenge mobali alobaki ete amekaki kobatisa moto nyonso oyo akutanaki na ye. Alobaki ete soki abetaki na ekuke ete amonaki moto moko komelaka likaya mpe kolataka bilamba ya kala mpe lokola soki azali na litomba moko te—mingimingi na ntina ya biyamba—misonele akotia na makanisi na yemei boniboni moto yango akozala soki atiami na o nse ya makambo to bisika ekeseni. Na makanisi na ye akotala ye lokola na nsuki ya malamu mpe kolataka simisi ya mpembe mpe pantalo ya mpembe. Mpe misionele akokaki komimona lokola kokambaka moto wana na mai ya libatisi. Alobaki ete, “Ntango natalaka moto na lolenge wana, nazalaka na likoki ya kopesa litatoli na ngai epai na ye na lolenge oyo ekoki kosimba motema na ye.”
Tozali na mokumba ya kotala baninga na biso, bato ya lisanga na biso, bazalani na biso na lolenge oyo. Lisusu, tozali na mokumba ya komona bato lokola bazali te kasi lokola bakoki kokoma. Nabondeli elongo na bino tokanisa na ntina na bango na lolenge oyo.
Bandeko mibali, Nkolo ayebisaki biso eloko moko etali motuya ya bonganganzambe oyo tozali na yango. Ayebisaki biso ete tozwaka yango na ndai mpe na liyokani. Apesaki biso lilako ete tosengeli kozala na botongono mpe solo na manso maye tozwi, mpe ete tozali na mokumba ya kobatela liyokani oyo kutu tii na nsuka. 2
Mpiko ezali liloba oyo tozali na mposa ya koyoka mpe kosimba penepene na mitema na biso—mpiko mpo topesa mikongo na biso na lisenginia, mpiko mpo na kotombola mingongo na biso na litatoli epai ya banso baye tozali kokuta, komikundolaka ete moto nyonso asengeli kozwa libaku ya koyoka etinda. Ezali eloko ya pete te mpo ete mingi basala yango. Kasi tokoki koya kondima maloba ya Paulo epai ya Timote:
“Mpo ete Njambe apesaki bino molimo na kobangabanga te kasi molimo na nguya mpe na bolingo mpe na komikanga motema.
“Boye, yoka nsoni te mpo na kotatolela Nkolo na biso te.” 3
Na sanza ya mitano ya 1974 nazalaki elongo na Ndeko mobali John H. Groberg na bisanga ya Tonga. Tozalaki na elako ya kokende kotala mokonzi ya Tonga, mpe tokutanaki elongo na ye na liyangani moko oyo ebongisamaki. Tokabolaki makambo ya kosekaseka ya momeseno. Nzokande, liboso tolongwa, John Groberg alobaki likambo moko oyo ezalaki ya momeseno te. Alobaki ete, “Mokonzi, osengeli mpenza kokoma Mormon mpe bato na yo lokola, mpo nsima bakpokoso na yo mpe bakpokoso na bango ekozwa biyano.”
Mokonzi asekaki makasi mpe ayanolaki, “John Groberg, ntango mosusu olobi solo.”
Nakanisaki Apostolo Paulo liboso ya Akalipa. Nakanisaki eyano ya Akalipa na litatoli ya Paulo: “Olingi kondimisa ngai na ntango mokuse ete nasala mosala na Moklisto.” 4Ndeko mobali Groberg azwaki mpiko mpo na kopesaka litatoli na ye epai ya mokonzi.
Na mpokwa ya lelo ezali na bankoto mingi ya bamemi bonganganzambe oyo bazali kosalela Nkolo na ntango mobimba lokola bamisionele na ye. Na eyano na libiangi, batiki nsima na bango ndako, libota, baninga, mpe eteyelo mpe bakei liboso mpo na kosala. Baye bazali kososola te bazali kotuna mituna: “Mpo na nini bazali koyanola nokinoki mpe na motema moko bazali kopesa mingi?”
Bamisionele na biso bakokaki koyanola na maloba ya Paulo, misionele monene wana oyo azalaki na bomoi kala mpenza: “Soki najali kosakola Nsango malamu, ejali na ngai likambo na komikumisa te napesami simbisi ete nasala boye. Mawa na ngai soko na kosalakola Nsango malamu te!” 5
Makomi masantu mazali na esakoli moko te ya motuya mingi koleka, mokumba moko te ya kokanga mingi koleka, lilako moko te semba mingi koleka motindo epesamaki na Nkolo mosekwi ntango abimelaki na Galilea epai ya bayekoli zomi na moko. Elobaki Ye ete:
“Bokonji yonso esili kopesama na ngai likolo mpe na nse.
“Boye bokenda kojalisa bayekoli na mabota yonso, kobatisaka bango na nkombo na tata mpe na mwana mpe na Molimo Mosanto:
“Kolakisa bango ete batosa yonso esili ngai kolaka bino. Mpe tala, ngai najali na bino elongo mikolo yonso kino nsuka na ekeke.” 6
Etinda ya bonzambe oyo, ekangami elongo na elaka na yango ya nkembo, liloba ya etinda na biso lelo, lokola ezalaki na ntango ya kala. Mosala ya misonele ezali eteni ya ntina ya Eklezia ya Yesu Klisto ya Basantu ba Mikolo mya Nsuka. Ntango nyonso ezalaki boye; ekozala se boye libela. Lokola esakolaki Profeta Joseph Smith: “Nsima ya manso oyo elobami, mokumba ya monene koleka nyonso mpe ya ntina koleka nyonso ezali kosakola Nsango Malamu.” 7
Na kati ya mibu mikuse mibale, bamisionele nyonso ya ntango mobimba baye bazali kosala sikawa na mampinga ya bokonzi oyo ya Nzambe bakosilisa misala na bango ya ntango mobimba mpe bakozonga na bandako mpe epai ya balingami na bango. Bakitani na bango bazwami na mpokwa ya lelo na milongo ya Bonganganzambe ya Alona ya Eklezia. Bilenge mibali, bobelemi mpo na koyanola? Bozali na na bolingi ya kosala? Bomilengelli mpo na kosala?
Mokambi John Taylor alimbolaki masengisi: “Lolenge ya bato tolingaka lokola bamemi ya etinda oyo ya nsango malamu ezali bato baye bazali na bondimi na Nzambe; bato baye bazali na bondimi na eyamba na bango; bato bakumisaka bonganganzambe na bango; … bato batonda Molimo Mosantu mpe nguya na Nzambe … bato ya lokumu, bosembo, bolamu mpe peto.” 8
Bandeko, moko na moko na biso atindami kokabola nsango malamu ya Klisto. Ntango bamoi na biso etamboli engebene na mobeko ya Nzambe yemei, baye bazwami na nguya na biso bakoloba mokolo moko te bomileli ete: “Ntango ya bobuki mbuma eleki, ntango na moi makasi esili, nde tobiki te.” 9
Mobateli mpate malamu ya milimo, misionenele oyo asikolaki bato, apesaki biso bolendisi na Ye ya bonzambe:
“Soki ezali ete osengeli kosala mikolo na yo nyonso na kogangaka boyamboli epai ya bato oyo, mpe komeme, ata molimo moko epai na ngai, boniboni monene ekozala bosepeli na yo elongo na ye na bokonzi ya Tata na ngai!
“Mpe sikawa, soki bosepeli na yo ekozala monene na molimo moko oyo omemi na bokonzi ya Tata na ngai, boniboni monene bosepeli na yo ekozala soki okokaki komema milimo mingi epai na ngai!” 10
Na ntina na Ye oyo alobaki maloba maye, napesi litatoli na ngai. Ye azali Mwana ya Nzambe, Mosikoli na biso, mpe Mobikisi na biso.
Nasambeli ete tokozala na mpiko mpo na kopesa loboko ya bondeko, molende ya komeka mpe komeka lisusu, mpe na bosawa esengeli mpo na koluka bokambi uta na Tata ntango tozali kokokisa motindo na biso ya kokabola nsango malamu. Mokumba ezali likolo na biso, bandeko. Na nkombo ya Yesu Klisto, amene.


text:
Na mozindo ya somo amonaki na boloko ya Liberty Jail, Profeta Joseph Smith agangaki “O Nzambe, ozali wapi, Mpe wapi ezali ema oyo ezipi esika na yo ya kobombana?”1Mingi kati na biso, na ngonga ya somo na ye, ayokaka ete Nzambe azali mosika na biso. Ema oyo emonani ekangi lisalisi ya Nzambe ezipi mpenza te Nzambe kasi ntango mosusu ekozipaka biso. Nzambe abombanaka ata mokolo moko te, nzokande ntango mosusu bison de tobombamaka, tozipami na ema ya mposa oyo ebendaka biso mosika na Nzambe mpe esalaka ete amonana mosika mpe amonana te. Mposa na bisomei, koleka liyoki ya “Bolingi na yo esalema,”2 ezali kosala liyoki ya ema oyo ekangi Nzambe. Nzambe akoki kozanga komona biso to kosolola na biso te kasi tokoki kozanga bolingi ya koyoka to kotosa bolingi na Ye mpe ntango na Ye.
Mayoki na biso ya bokabwani na Nzambe ekokita ntango tokomi mingi lokola Klisto liboso na Ye. Yango ezali pete te na mokili wapi makanisi ya bato mosusu ekoki kozala na mbano ya boye na makinisi na biso. Kasi ekosalisa biso koyeba bosolo oyo: Nzambe azali penepene na biso mpe azali na boyebi na biso mpe abombani ata moke te uta na bana na Ye ya botongono.
Nkoko na ngai ya mwasi ya mibu misato alakisaki nguya ya bozangi ekweyeli mpe bomikitisi mpo na kokanga biso na Nzambe. Akandeki elongo na libota na ye na mokolo bofungoli ya Tempelo ya Brigham City na Utah. Na kisuku moko ya ndako kitoko wana, atalaki nzinganzinga mpe atunaki, “Mama, Yesu azali wapi?” Mama na ye alimbolaki ete akomona Yesu te na tempelo, kasi akokoka koyoka nguya na Ye na motema na ye . Eliza amaniolaki mpenza eyano ya mama na ye mpe nsima asepelaki mpe alobaki, “O, Yesu akei kosalisa moto moko,” asukisaki.
Ema moko te etiaki molili na bososoli ya Eliza to ekangaki miso na ye na bosolo. Nzambe azali penepene na ye, mpe amiyoki penepene na Ye. Ayebaki ete tempelo ezali ndako ya Nkolo kasi lisusu asosolaki ete Ye mosekwi mpe ya kembo azali na nzoto mpe akoki bobele kozala na esika moko na ntango moko.3 Soki Ye azalaki na ndako na Ye te, andimaki ete Ye asengelaki kozala na esika mosusu. Mpe uta na oyo ayebi ya Mobikisi, ayebaki ete Ye asengelaki kozala esika moko kosalaka bolamu mpo bana ya Tata na Ye. Ezalaki polele ete atiaka elikya ya komona Yesu, mpo kondimisa bikamwa ya bomoi na Ye te kasi bobele mpo alingaki Ye.
Molimo ekokaki kolakisa na mayele mpe motema na ye ya bomwana libondisi biso banso tozala na yango mposa mpe tolingaka. Yesu Klisto azali na bomoi, ayebi biso, akengelaka biso, mpe abatelaka biso. Na ntango ya mpasi, bomoko, to mobulu, tosengeli te komona Yesu Klisto mpo na koyeba ete Ye azali na boyebi ya ezalela na biso mpe ete etinda na Ye ezali ya kopambola biso.
Nayebi uta na bomoi na ngai moko ete likambo ya Eliza ekoki kozala nsuka na biso mpenza nsima ya bomwana na biso. Na mibu ya ebandeli ya mosala na ngai, nasalaki makasi mpo na kozwa ebonga ya moteyi na Stanford University. Nakanisaki nasalaka bomoi malamu mpo na ngai moko mpe mpo na libota na ngai. Tovandaki penepene na baboti ba mwasi wa ngai na esika ya kitoko mingi. Na lolenge ya mokili, nalongaki. Kasi napesamaki na nzela ya Eklezia libaku ya kotika Californie mpe kokende na Ricks College na Rexburg, Idaho. Bantina ya bomoi na ngai lokola moteyi ekokaki kozala ema oyo ekabolaki ngai na Tata wa bolingo oyo ayebaki malamu mingi koleka ngai nini bomoi na ngai ya nsima ekokaki kozala. Kasi napambolamaki mpo na koyeba ete elonga nazwaki na bomoi na ngai ya mosala mpe libota na esika wana ezalaki likabo uta na Nzambe. Yango wana lokola mwana, nafukamaki na losambo mpo na kotuna nini nasengelaki kosala. Nakokaki koyoka mongongo moko ya kimia na mayele na ngai oyo elobaki, “Ezali eteyelo na ngai.” Ezalaki na ema te mpo na kokabola ngai na Nzambe. Na bondimi mpe bosawa, natikaki bolingi na ngai na Ye mpe nayokaki bobateli na Ye mpe azalaki penepene na ngai.
Mibu na ngai na Ricks College, na ntango namekaki koluka bolingi ya Nzambe mpe kosala yango, epekisaki ema kokanga ngai to kotia mobulu na mosala mpenza ya Nzambe na bomoi na ngai. Ntango nalukaki kosala Mosala na Ye, namiyokaki penepene na Ye mpe nayokaki bolikii ete Ye ayebaki misala na ngai mpe abatelaki na mozindo esengo na ngai. Kasi lokola ezalaki na Stanford, bamposa ya mokili ebandaki komilakisa na ngai. Moko ezalaki liyebisi ya mosala moko ya kitoko, epesamaki kaka ntango nazalaki kosilisa mobu na ngai ya mitano lokola mokambi na Ricks College. Nayekolaki liyebisi mpe nasambelaki mpo na yango kutu nasololaki mpo na yango na Bokambi ya Yambo. Bayanolaki na mwa molunge mpe mwa koseka kasi mpenza te na bokambi moko songolo. Mokambi Spencer W. Kimball ayokaki ngai kolimola liyebisi ya mosala nazwaka uta na lingomba moko monene mpe alobaki: “Malamu, Hal, yango ezali lokola libaku ya kitoko! Mpe soki tozali na mposa na yo, toyebi wapi kokuta yo.” Balingaki koyeba wapi kokuta ngai, kasi bamposa na ngai mpo na elonga na mosala ekokaki kosala ema oyo elingaki kokomisa yango mpasi mpo na ngai kokuta Nzambe mpe mpasi mingi mpo na ngai koyoka mpe kolanda mbela na Ye.
Mwasi na ngai, koyebaka yango, azwaki liyoki makasi ete tosengelaki te kotika Ricks College. Nalobaki ete, “Wana ekoki mpo na ngai.” Kasi alendisaki, na bwania, ete nasengelaki kozwa libimisi ya ngaimei. Mpe boye nasambelaki lisusu. Mbala oyo nazwaki bokambi, na lolenge ya mongongo na mayele na ngai oyo elobaki, “Nakotika yo na Ricks College mwa ntango molai.” Bamposa na ngai ekokaki kozipa bomoni na ngai ya bosolo mpe kokomisa yango mpasi mpo na ngai kozwa limoni.
Mikolo ntuku misato napambolamaki na mokano ya molimo mpo na koboya mosala epesamaki mpe kotikala na Ricks College, Barrage ya Teton epanzanaki penepene. Nzambe ayebaki ete barrage elingaki kopasuka mpe ete mikama ya bato balingaki kozala na mposa ya lisalisi. Atikaki ngai koluka toli mpe kozwa ndingisa na ye mpo na kotikala na Ricks College. Ayebaki bantina nyonso ete mosala na ngai ekokaki kozala naino ya ntina na college mpe na Rexburg. Yango wana nazalaki wana mpo na kotuna Tata ya Lola mbala na mbala na losambo ete Ye akolinga ngai nasala makambo oyo ekosalisa bato oyo ya bango bozwi mpe babomoi ebebisamki. Nalikisaki baangonga mingi kosalaka elongo na bato mosusu mpo na kolonola potopoto mpe mai uta na bandako. Mposa na ngai mpo na koyeba mpe kosala bolingi na Ye epesaki ngai libaku moko ya koluka molimo.
Likama wana elakisi lolenge mosusu tokoki kolela bokabwani mpo nakoyeba bolingi ya Nzambe to koyoka bolingo na Ye mpo na biso: tokoki kokangama te na manaka na biso ntango Nkolo azali na oyo ya Ye. Nakanisaki nalekisaki ntango ekokaki na mosala na ngai na Rexburg mpe nazalaki na lombangu mpo na kolongwa. Ntango mosusu bokangami na biso na kosala engebene na manaka na biso ekoki kotia molili na bolingi na Ye mpo na biso.
Na boloko ya Liberty, Profeta Joseph atunaki na Nkolo mpo na kopesa etumbu na baye baniokolaki bandimi ya Eklezia na Missouri. Losambo na ye ezalaki ezalaki mpo na etumbu ya solo mpe ya noki. Kasi Nkolo ayanolaki ete na “mpo na mibu mingi te uta wana,”4 Ye alingaki kolandela banguna ya Eklezia. Na milongo ya mbala 24 mpe 25 ya eteni 121 na Doctrine et Alliances, Ye alobi:
“Tala, miso na ngai emoni mpe eyebi misala na bango nyonso, mpe nabombi bosambisi ya noki na ntango na yango, mpo na bango banso;
“Mpo ezali na ntango eponami mpo na moto, engebene lokola misala na ye ekozala.”5
Tolongoli ema ntango toyoki mpe tosambeli, “Bolingi na Yo esalema” mpe “na ntango na Yomei.” Ntango na Ye ekozala noki ya kokoka mpo na biso, zambi toyebi ete Ye alingi bobele oyo ezali malamu mingi.
Moko ya bokoli na ngai ya mwasi alekisaki mibu mingi koyokaka ete Nzambe atiaki ema moko likolo na ye. Azalaki elenge mama ya bana misato oyo azalaki na mposa ya bana mingi koleka. Nsima ya kokufela bana mibale na kobota, nsambo na ye ya kobondela ekomaki na kobanga. Lokola mibu mingi ya kozanga bana elekaki, ayokaki lisenginia ya nkanda. Ntango mwana na ye ya leki koleka banso azalaki kokende na eteyelo, polele ya ndako na ye ekomaki lokola koseka ye mpo na kotala na ntina ya bomama—bazemi ya kobongisa te mpe kutu ya kolinga te ya bato oyo ayebaki ezalaki kosala ye bongo. Ayokaki lokola amipesaki mpe amikabaki lokola Malia, oyo alobaki, “Ngai nazali mosali ya Nkolo.”6 Kasi atako alobaki maloba oyo na motema na ye, akokaki koyoka eyano moko te.
Lokola ataiaki elikya ya kotombola molimo na ye, mobali na ye abengisaki ye na kosangana na ye na mobembo ya nkita na Californie. Ntango mobali azalaki na mayangani, ye atambolaki o ntaka ya libongo ya kitoko ezanga moto. Motema na ye penepene na kopasuka, asambelaki na mongongo makasi. Mpo na mbala ya yambo, asengaki te mwana mosusu kasi etinda moko ya Nzambe. “Tana na Lola,” egangaki ye, “Nakopesa yo ntango na ngai nyonso; nabondeli yo lakisa ngai lolenge ya kokokisa yango.” Alakisaki bolingi na ye mpo na kokamata libota na ye wapi nyonso balingaki kosenga ye akende. Losambo wana epesaki liyoki moko ya kimia oyo azelaki te. Esepelisaki te mayele na ye na koluka bosolo, kasi mpo na mbala ya yambo, elembisaki motema na ye.
Losambo elongolaki ema mpe efungolaki maninisa ya lola. Na mposo mibale, ayokaki ete azalaki kozela mwana. Bebe ya sika azalaki na mobu moko kaka ntango libiangi ya misio eyaki na mwana na ngai ya mobali mpe bokilo na ngai ya mwasi. Lokola alakaki kokende mpe kosala nyonso, bisika nyonso, atiaki bobangi mpembeni mpe akamataki mwana na ye na mikili misusu. Na misio azwaki mwana mosusu—na mokolo moko ya kobongola bamisionele.
Komitika mobimba na bolingi ya lola, lokola elenge mwasi oyo asalaki, ezali na motuya mpo na kolongola ema totiaka ntango mosusu likolo na moto na biso. Kasi ekokisi te mbala moko biyano na nsambo na biso.
Motema ya Abalayama emonani lokola ezalaki alima mosika yambo Sala azwa zemi ya Yisaka mpe yambo azwa mabele ya elaka. Lola ezalaki na ntina misusu mpo na kokokisa yambo. Bantina wana ezalaki kaka te mpo na kotonga bondimi ya Abalayama mpe Sala kasi lisusu mpo na koteya bango bosolo ya seko oyo bakabolaki na basusu na nzela na bango ya zunguluke mpo mabele elengelamaki mpo na bango. Kozela ya Nkolo mbala mingi emonanaka molai; boko ewumelaki bomoi mobimba. Kasi ntango inso ebongisami mpo na kopambola. Ntango ya komiyoka yo moko kakato na mawa to na bozangi bompikiliki ezali ata moke te.
Atako ntango na ye ezali ntango nyonso te ntango na biso, tokoki koyeba na ntembe te ete Nkolo abatelaki bilaka. Mpo oyo ya biso oyo ayebi sikawa ete Ye azali mpasi na kozwa, natatoli ete mokolo ekokoma oyo tokomona Ye miso na miso. Kaka lokola ezali na eloko moko te sikawa mpo na kotia molili mpo na biso komona Ye. Tokotelama banso liboso na Ye, Yemei. Lokola nkoko na ngai ya mwasi, tolingi komona Yesu Klisto sikawa, kasi bosangani na biso ya solo na Ye na esika ya bosambisi ekozala ya esengo mingi koleka soki yambo tosali makambo oyo ekomisaka Ye penepene na biso lokola tozali penepene na Ye. Ntango tosaleli Ye, tokomi lkola Ye, mpe tomiyoki penepene mingi na Ye ntango topusani na mokolo oyo eloko te ekobomba bomoni na biso.
Kokende epai ya Nzambe ekoki kokoba se kokoba. “Boya bino bapambolami ya Tata, kozwa bokonzi elengelamaki mpo na biso uta ebandeli ya mokili,”7Mobikisi ateyi. Nsima ayebisi biso boniboni:
“Mpo nazalaki na nzala, mpe bopesaki ngai bilei; nazalaki na mposa ya mai mpe bopesaki ngai mai ya komela: nazalaki mopaya, mpe boyambaki ngai:
“Bolumbu, mpe bolatisaki ngai: nazalaki na bokono, mpe botalaki ngai: nazalaki na boloko, mpe boyaki epai na ngai.
“Nde basembo bakoyanola ye, kolobaki, Nkolo, ntango kani tomonaki yo na nzala, mpe toleisaki yo? To na mposa ya mai, mpe topesaki yo mai?
“Ntano kani tomonaki yo mompaya, mpe toyamboki yo? To bolumbu mpe tolatisaki yo?
“To ntango kani tomonaki yo na bokono, to na boloko, mpo toyaki epai na yo?
“Mpe Mokonzi akoyanola mpe akoloba na bango, Ya solo nalobi na bino, mbala nyonso bosali yango na moko ya moke mingi na bandeko na bino, bosali yango na ngai.”8
Ntango tosali maye alingi biso kosala mpo na bana ya Tata na Ye, Nkolo amoni yango bosembo epai na Ye, mpe tokomiyoka mingi penepene na Ye lokola toyoki bolingo na Ye mpe bondimami na Ye. Ntango ekokoka oyo tokokoma lokola Ye mpe tokozela Mokolo ya Bosambisi na esengo.
Ema oyo emonanaki kobombaka yo mosika na Nzambe ekoki kozala bobangi ya moto na esika ya mposa oyo ya kosalisa basusu. Mposa ya Mobikisi ezalaki kaka kosalisa bato. Mingi ya bino, lokola ngai, bayokaki bobangi na kopusana penepene ya moto oyo otukaki to oyo asalaki yo mabe. Mpe kasi namoni Nkolo alembisaki mitema ntango na ntango, lokola oyo ya ngai moko. Mpe yango wana nabeti mondenge na yo mpo okende mpo na Nkolo epai ya moto moko, ata bobangi nini okoki koyoka, opesa bolingo mpe bolimbisi. Nalaki yo ete ntango osali bongo, okoyoka bolingo ya Mobikisi mpo na moto wana mpe bolingo na Ye mpo na yo, mpe ekomonana lokola ewuti mosika mpenza. Mpo na yo, mokakatano wana ekoki kozala na libota moko, ekoki kozala na lingomba moko, to ekoki kozala na kati ya ekolo moko.
Kasi soki okei mpo ete Nkolo apambola basusu, Ye akomona yango mpe akopesa yo mbano mpo na yango. Soki osali yango mbala mingi ekoki mpe ntango mingi ekoki, okoyoka mbongwana na bomoto na yo mpenza na nzela ya Bomikabi ya Yesu Klisto. Kaka te okomiyoka penepene na Ye, kasi okomimona lisusu mingi mingi ete ozali kokoma lokola Ye. Nde, ntango omoni Ye mpenza, lokola banso tokomona Ye, ekozala mpo na yo lokola ezalaki mpo na Moloni ntango alobaki: “Mpe sikawa natombeli bino banso, sese. Nakei mosika te kopema o paradizu ya Nzambe, kina molimo mpe nzoto ya ngai ikosala lisusu bomoko, mpe namemami na nzela ya mopepe, mpo ya kokutana na bino liboso lya esika ya elengi ya Yova monene, Mosambisi wa Seko wa bato ba bomoi mpe bakufa elongo. Amene.”9
Soki tosalisi na bondimi, bosawa, mpe mposa ya kosala bolingi ya Nzambe, natatoli ete esika ya bosambisi ya Yova ekozala ya elengi. Tokomona Tata wa biso mpe Mwana wa Ye lokola bazali komona biso sikawa—na polele ebonga nie mpe na bolingo ebonga nie. Na nkombo ya bule ya Yesu Klisto, amene.


text:
dimanche 23 avril 2017
IIème dimanche de Pâques
Lomingo la Ibale la Pasika
Se lokola abimeli bapostolo nsima ya nsekwa ya ye, Kristu akoya mpe o ntei ya biso, bapostolo ba sika. Akoyela biso mpe boboto mpe nguya ya Elimo santu. Toyamba ye na motema mobimba.
Losambo la Ebandela:
E Nzambe nta ngolu, awa tosepeli lisusu eyenga enene ya Pasika, olendisi boyambi bwa batu ya ekolo ya yo: opetoli biso na mai ma batisimo, Elimo santu akomisi biso bana ba yo, mpe Kristu asikoli biso na makila ma ye; osalisa biso mpo toyeba bonene bwa makabo maye.
Tokobondela bongo...
Litangi lya Yambo: Liloba lya Nzambe lokola likomami o buku ya Bikela bya Bapostolu ( 2, 42-47)
Litangi lya Ibale:Mokanda mwa yambo mwa santu Petro ( 1, 3-9)
Nsango Elamu lokola santu Yoane akomi (20,19-31)
Losambo la mabonza
**************
Oyamba na bolamu mabonza ma bana ba yo. Na boyambi mpe na batisimo tokomi bakristu; osalisa biso toyingela o esengo ya lobiko. Tokobondela bongo...
E Nzambe wa bokasi bonso awa toleyi lisusu limpati lya pasika, Komunyo esangisa biso na Kristu. Totikala na ye motema moko mpo tokoma lokola ye. Tokobondela bongo...
Dimanche de la Divine Miséricorde
Mon Seigneur et mon Dieu ! C'est aujourd'hui le Dimanche de la Divine Miséricorde, et ce dimanche s’appelle aussi le “2e dimanche de Pâques” pour marquer que les cinquante jours de Pâques à la Pentecôte sont un seul et même temps : le temps de l’Esprit ! Dès le soir de Pâques, Jésus donne l’Esprit aux disciples (Jn 20,22).
Aucun commentaire:
Inscription à : Publier les commentaires (Atom)


text:
Mokapo 15
Nkona ya Lehi esengeli kozwa nsango elamu na Bapaganu o mikolo mya nsuka—Bosangani bwa Yisalaele bomekisami o nzete ya elaya eye, ya yango nzete ya mboka ekokangema o kati lisusu—Nefi alimboli limoni lya nzete ya bomoi mpe alobeli boyengebene bwa Nzambe o bokaboli bwa moto wa nkuna na mosembo. Penepene na 600–592 Yambo ya Klisto.
1 Mpe esalemaki ete ngai, Nefi, esilaka ngai komememe mosika o molimo, mpe komono makambo maye manso, nazongaki o ema ya tata wa ngai.
2 Mpe esalemaki ete namonoki bandeko babali ba ngai, mpe bazalaki koswana bango na bango etali makambo maye tata wa ngai alobaka epai ya bango.
3 Mpo solo alobaki makambo manene mingi epai ya bango, maye mazalaki makasi na kososola, longola se soko ekosenge moto na Nzambe; mpe ezalaki bango bakasi o mitema mya bango, yango wana a balukaki te Nkolo lokola basengeli.
4 Mpe sikawa ngai, Nefi, nayokaki mawa na ntina ya bokasi bwa mitema mya bango, mpe lisusu, na ntina ya makambo maye namonoko, mpe nayebaki masengeli na tembe te kosalema na ntina ya nkuna enene ya bana ba bato.
5 Mpe esalemaki ete nalongamaki na ntina ya matungisi ma ngai, mpo nakanisaki ete matungisi ma ngai mazalaki manene likolo lya manso, na ntina ya bobebisami bwa bato ba ngai, mpo namonoki bokwei bwa bango.
6 Mpe esalemaki ete esilaka ngai kozwa makasi, nalobaki epai ya bandeko babali ba ngai, ezalaki ngai na mposa ya koyeba ntina ya boswani bwa bango.
7 Mpe balobaki: Tala, tokoki te kososola maloba maye tata wa biso alobaki matali bitape bya mboka ya nzete ya elaya, mpe matali Bapaganu.
8 Mpe nalobaki epai ya bango: Esengeki bino epai ya Nkolo?
9 Mpe balobaki epai ya ngai: Tosalaki yango te; mpo Nkolo ayebisi te likambo lya boye epai ya biso.
10 Tala, nalobaki epai ya bango: Boniboni ezali ete bobateli te mitindo mya Nkolo? Boniboni ezali ete bokowa, na ntina ya bokasi bwa mitema mya bino?
11 Bomikondoli te makambo maye Nkolo alobaki?—Soko bokoyeisa te mitema mya bino mikasi, mpe bokosenge ngai o bondimi, kondimaka ete bokozwa, na etingia na kobatelaka mitindo mya ngai, solo makambo maye makoyebisama epai ya bino.
12 Tala, nalobi epai ya bino, ete ndako ya Yisalaele emekisamaki o nzete yoko ya elaya, na Molimo mwa Nkolo ona azalaki na tata wa biso; mpe tala ebukami biso te mosika uta o ndako ya Yisalaele, mpe ezali biso te etape yoko ya ndako ya Yisalaele?
13 Mpe sikawa, likambo liye tata wa biso alingi koloba litali bokangemi o kati ya bitape bya mboka na nzela ya litondi lya Bapaganu, lizali, ete o mikolo mya nsuka, ekosila nkona ya biso kokulumwa o bozangi bondimi, iyo, o ntaka ya mibu mingi, mpe nkola mingi nsima ya Masiya komilakisa o nzoto epai ya bana ba bato, nde litondi lya nsango elamu ya Masiya likokoma epai ya Bapaganu, mpe uta o Bapaganu epai ya montika mwa nkona ya biso—
14 Mpe o mokolo mona montika mwa nkona ya biso mokoyeba ete bazali baye ndako ya Yisalaele, mpe ete bazali bato ba boyokani bwa Nkolo; mpe nde bakoyeba mpe bakoya o boyebi bwa batata ba bango ba kala, mpe lisusu o boyebi bwa nsango elamu ya Mosikoli, eye esalemaki epai ya batata ba bango elongo na ye; yango wana, bakoya o boyebi bwa Mosikoli mpe biteni mpenza bya malongi ma ye, ete bakoka koyeba boniboni koya epai ya ye mpe kobikisama.
15 Mpe boye o mokolo mona bakosepela te, mpe bakopesa bosanzoli te epai ya Nzambe wa Seko, libanga lya bango mpe lobiko la bango? Iyo, o mokolo mona, bakozwa te bokasi mpe bilei uta o vino ya solo? Iyo, ekoya bango te epai ya etonga ya solo ya Nzambe?
16 Tala, nalobi epai ya bino, Iyo; bakokundolama lisusu o ntei ya ndako ya Yisalaele; bakokangema o kati, ezali bango etape ya mboka ya nzete ya elaya, o kati ya nzete ya elaya ya solo.
17 Mpe eye ezali nini tata wa biso alingi koloba; mpe alingi koloba ete ekosalema te kina ekosila bango kopalanganisama na Bapaganu; mpe alingi koloba ete ekosalema na nzela ya Bapaganu, ete Nkolo akoka kolakisa nguya ya ye epai ya Bapaganu, mpo ya ntina mpenza ete akobwakama na Bayuda, to na ndako ya Yisalaele.
18 Yango wana, tata wa biso alobelaki nkona ya biso yango moko te, kasi lisusu ndako ya Yisalaele, kolakisaka boyokani boye bokokokisama o mikolo mya nsuka; bwango boyokani Nkolo asalaki elongo na tata wa biso Abalayama, kolobaka: O nkona ya yo mabota manso ma mabele makopambolama.
19 Mpe esalemaki ete ngai, Nefi, nalobaki nzike epai ya bango etali makambo maye; iyo, nalobaki epai ya bango etali bozongisi bwa Bayuda o mikolo mya nsuka.
20 Mpe nazongelaki epai ya bango maloba ma Yisaya, maye alobaki etali bozongisi bwa Bayuda, to bwa ndako ya Yisalaele; mpe ekosila bango kozongisama bakobulunganisama lisusu te, mpe bakopalanganisama lisusu te. Mpe esalemaki ete nalobaki maloba mingi epai ya bandeko babali ba ngai, ete bazwaki kimia mpe bamikitisaki liboso lya Nkolo.
21 Mpe esalemaki ete balobaki epai ya ngai lisusu, kolobaka: Likambo liye tata wa biso amonoki o limoni elingi koloba nini?
22 Mpe nalobaki epai ya bango: Ezalaki emoniseli ya nzete ya bomoi.
23 Mpe balobaki epai ya ngai: Lingenda lya ebende liye tata wa biso amonoki, liye likambaki o nzete lizali nini?
24 Mpe nalobaki epai ya bango ete ezalaki liloba lya Nzambe, mpe onso oyo akoyokemela epai ya liloba lya Nzambe, mpe akosimba yango ngbi, bakowa mokolo moko te; mpe masenginia mpe mbanzi ya nkanda ya monguna ikolonga bango te mpo ya lolanda, mpo ya kokamba bango o bobebisami.
25 Yango wana, ngai, Nefi, nalendisaki bango na koyokemela epai ya liloba lya Nkolo; iyo, nalendisaki bango na makasi manso ma bozo bwa ngai, mpe na likoki linso liye nazwaki, ete basala keba o liloba lya Nzambe mpe bamikundola kobatela mitindo mya ye ntango inso mpe o makambo manso.
26 Mpe balobaki epai ya ngai: Elingi koloba nini ebale ya mai eye tata wa biso amonoki?
27 Mpe nalobaki epai ya bango ete mai maye tata wa ngai amonoki mazalaki mbindo; mpe boye mpenza mayele ma ye maminamaki nie o makambo masusu ete amonoki te mbindo ya mai.
28 Mpe nalobaki epai ya bango ete ezalaki lobwaku la kobangisa, loye lokabolaki moto wa nkuna uta o nzete ya bomoi, mpe lisusu uta o basantu ba Nzambe.
29 Mpe nalobaki epai ya bango ete ezalaki emoniseli ya limfelo lya kobangisa, liye anzelu alobaki epai ya ngai elengelemeki mpo ya moto wa nkuna.
30 Mpe nalobaki epai ya bango ete tata wa biso lisusu amonoki ete boyengebene bwa Nzambe bokabolaki lisusu moto wa nkuna uta na mosembo; mpe engengeli ya bwango ezalaki lokola engengeli ya moto mokozika, moye mokomata epai ya Nzambe libela na libela, mpe mozali na nsuka te.
31 Mpe balobaki epai ya ngai: Likambo liye lilingi koloba monioko mwa nzoto o mikolo mya momekano, to lilingi koloba bozali bwa nsuka bwa bozo nsima ya liwa ya nzoto ya ntango, to lilobeli makambo maye mazali ma ntango?
32 Mpe esalemaki ete nalobaki epai ya bango ete lizali emoniseli ya makambo ma ntango mpe ma molimo lokola; mpo mikolo mikoya miye basengeli kosambisama mpo ya misala mya bango, iyo, kutu misala miye misalemaki na nzoto ya ntango o mikolo mya bango mya momekano.
33 Yango wana, soko bakokufa o nkuna ya bango, basengeli lokola kobwakama mosika, lokola o makambo maye mazali ma molimo, maye matali bosembo; yango wana, basengeli komememe mpo ya koteleme liboso lya Nzambe, mpo ya kosambisama mpo ya misala mya bango, mpe soko misala mya bango mizalaki mbindo basengeli mpenza kozala mbindo; mpe soko bazali mbindo esengeli mpenza ezala ete bakoka te kofanda o bokonzi bwa Nzambe; soko boye, bokonzi bwa Nzambe bosengeli kozala mbindo lokola.
34 Kasi tala, nalobi epai ya bino, bokonzi bwa Nzambe bozali bwa mbindo te, mpe eloko yoko te ya mbindo ekoki kokota o bokonzi bwa Nzambe; yango wana esengeli mpenza ezala esika yoko ya mbindo elengelemi mpo ya eye ezali mbindo.
35 Mpe esika ezali elengelemi, iyo, kutu limfelo lina lya kobangisa liye nalobelaki, mpe zabulu azali molengeli wa lyango; yango wana bozali bwa nsuka bwa bozo bwa bato bozali kofanda o bokonzi bwa Nzambe, to kobwakama libanda na ntina ya boyengebene, bwango nalobelaki.
36 Yango wana, moto wa nkuna abwakami mosika uta o mosembo, mpe lisusu mosika uta o nzete ena ya bomoi, ya yango mbuma ezali ya motuya mpe esengelama likolo lya mbuma inso; iyo, mpe eleki enene na makabo manso ma Nzambe. Mpe boye nalobaki na bandeko babali ba ngai. Amene.